Kannada-LLM-Labs/Wikipedia-Kn huggingface dataset:
ಬಟರ್ ಚಿಕನ್

ಬಟರ್ ಚಿಕನ್ ಅಥವಾ ಮುರ್ಗ್ ಮಖಾನಿ ಸೌಮ್ಯ ಮಸಾಲೆಭರಿತ ಕರಿ ಸಾಸ್‍ನಲ್ಲಿ ಕೋಳಿಮಾಂಸದ ಒಂದು ಭಾರತೀಯ ಖಾದ್ಯ. ಅದನ್ನು ಭಾರತ ಮತ್ತು ವಿದೇಶದಲ್ಲಿ ಬಡಿಸಲಾಗುತ್ತದೆ. ಈ ಖಾದ್ಯವು ತನ್ನ ಬೇರುಗಳನ್ನು ಪಂಜಾಬಿ ಪಾಕಪದ್ಧತಿಯಲ್ಲಿ ಹೊಂದಿದೆ ಮತ್ತು ದೆಹಲಿಯ ಮೋತಿ ಮಹಲ್ ರೆಸ್ಟೊರೆಂಟ್‍ನಿಂದ ಗೋಚರಗೊಂಡಿತು. ಕೋಳಿಮಾಂಸವನ್ನು ಹಲವು ಗಂಟೆಗಳವರೆಗೆ ಮೊಸರು ಮತ್ತು ಸಂಬಾರ ಪದಾರ್ಥ ಮಿಶ್ರಣದಲ್ಲಿ ಮ್ಯಾರನೇಟ್ ಮಾಡಲಾಗುತ್ತದೆ. ಸಂಬಾರ ಪದಾರ್ಥಗಳು ಗರಮ್ ಮಸಾಲಾ, ಶುಂಠಿ, ಬೆಳ್ಳುಳ್ಳಿ ಪೇಸ್ಟ್, ನಿಂಬೆ ಅಥವಾ ಲೈಮ್, ಕರಿಮೆಣಸು, ಧನಿಯಾ, ಜೀರಿಗೆ, ಅರಿಶಿನ ಮತ್ತು ಖಾರದ ಪುಡಿಯನ್ನು ಒಳಗೊಳ್ಳಬಹುದು.ಚಿಕನ್ ಅನ್ನು ಬೇಯಿಸಿಕ್ಂಡು ಅಥವಾ ಗ್ರೀಲ್ ಮಾಡಿಕೊಳ್ಳಬೇಕು.ಇದನ್ನು ಲಘು ಮೇಲೋಗರ ಸಾಸ್ ಜೊತೆಗೆ ಬಡಿಸುತ್ತಾರೆ.ಸಾಸ್ ಅನ್ನು ಹಲವು ರೀತಿಯ ಮಸಾಲೆಯನ್ನು ಬಳಸಿ ತಯಾರಿಸಬಹುದು.

ಇತಿಹಾಸ
ಕುಂದನ್ ಲಾಲ್ ಗುಜರಾಲ್,ಮೊತಿ ಮಹಲ್ ಡಿಲಕ್ಸ್ ನ ಮಾಲಿಕರನ್ನು ಬಟರ್ ಚಿಕನ್ ಸೃಷ್ಟಿಕರ್ತ ಎಂದು ಹೇಳಲಾಗುತ್ತದೆ.
ಖಾದ್ಯ, ತಿನಿಸು
ಸೈಂಧವ ಲವಣ

ಸೈಂಧವ ಲವಣ ಒಂದು ಬಗೆಯ ಕಲ್ಲುಪ್ಪು, ದಕ್ಷಿಣ ಏಷ್ಯಾದಲ್ಲಿ ಬಳಸಲಾಗುವ ಉಪ್ಪುಭರಿತ ಕಟುವಾದ ವಾಸನೆಯಿರುವ ವ್ಯಂಜನ. ಈ ವ್ಯಂಜನವು ಹೆಚ್ಚಾಗಿ ಸೋಡಿಯಂ ಕ್ಲೋರೈಡ್‍ನಿಂದ ಕೂಡಿದೆ ಜೊತೆಗೆ ಹಲವು ಇತರ ಘಟಕಗಳು ಇದ್ದು ಈ ಉಪ್ಪಿಗೆ ಇದರ ಬಣ್ಣ ಮತ್ತು ವಾಸನೆಯನ್ನು ನೀಡುತ್ತವೆ. ಇದರ ವಾಸನೆಯು ಮುಖ್ಯವಾಗಿ ಅದರ ಗಂಧಕ ಒಳಾಂಶದಿಂದ ಬರುತ್ತದೆ.

ಉತ್ಪಾದನೆ 
ಸೈಂಧವ ಲವಣವನ್ನು  ತಯಾರಿಸಲು ಕಚ್ಚಾ ವಸ್ತುಗಳನ್ನು ಮೂಲತಃ ಹಿಮಾಲಯ ಉಪ್ಪಿನ ಶ್ರೇಣಿಗಳು, ಅಥವಾ ಉತ್ತರ ಭಾರತೀಯ ಉಪ್ಪಿನ ಸರೋವರಗಳಿಂದ ಸಂಭಾರದ ಕೊಯ್ಲು ಮಾಡಿದ ಉಪ್ಪು ಪ್ರದೇಶಗಳಲ್ಲಿ ಬಾಂಗ್ಲಾದೇಶ, ಭಾರತ, ನೇಪಾಳ ಮತ್ತು ಪಾಕಿಸ್ತಾನದ ಗಣಿಗಳಲ್ಲಿ ನೈಸರ್ಗಿಕ ಹಾಲೈಟ್ನಿಂದ ಪಡೆಯಲಾಗುತ್ತದೆ.ಸಾಲ್ಟ್ ಲೇಕ್ ಅಥವಾ ದಿಡ್ವಾನಾ ಮತ್ತು ನೇಪಾಳದ ಮುಸ್ತಾಂಗ್ ಜಿಲ್ಲೆಯಲ್ಲಿವೆ.

ಸಾಂಪ್ರದಾಯಿಕವಾಗಿ, ಉಪ್ಪನ್ನು ಅದರ ಬಣ್ಣರಹಿತ ಕಚ್ಚಾ ನೈಸರ್ಗಿಕ ಸ್ವರೂಪಗಳಿಂದ ಕಚ್ಚಾ ಬಣ್ಣದ ವಾಣಿಜ್ಯೋದ್ದೇಶದ ಮಾರಾಟವಾಗುವ ಕಲಾ ಉಪ್ಪು ರೂಪಾಂತರಿತರಿಸಲು ರಾಸಾಯನಿಕ ಪ್ರಕ್ರಿಯೆಯ ಮೂಲಕ ರೂಪಾಂತರಿಸಲಾಗುತ್ತದೆ, ಇದು ಕಚ್ಚಾ ಉಪ್ಪಿನ ನೈಸರ್ಗಿಕವಾಗಿ ಸಂಭವಿಸುವ ಸೋಡಿಯಂ ಸಲ್ಫೇಟ್ ಅನ್ನು ಕಟುವಾದ ಹೈಡ್ರೋಜನ್ ಸಲ್ಫೈಡ್ ಮತ್ತು ಸೋಡಿಯಂ ಸಲ್ಫೈಡ್ ಆಗಿ ಪರಿವರ್ತಿಸುತ್ತದೆ.

ಕಲಾ ನಾಮಕ್ ಅನ್ನು ಅಗತ್ಯವಾದ ಸಂಯುಕ್ತಗಳೊಂದಿಗೆ ನೈಸರ್ಗಿಕ ಲವಣಗಳಿಂದ ಉತ್ಪಾದಿಸಬಹುದಾದರೂ, ಈಗ ಇದನ್ನು ಕೃತಕವಾಗಿ ತಯಾರಿಸುವದು ಸಾಮಾನ್ಯವಾಗಿದೆ. ಸಾಧಾರಣ ಸೋಡಿಯಂ ಕ್ಲೋರೈಡ್ ಅನ್ನು ಸಣ್ಣ ಪ್ರಮಾಣದಲ್ಲಿ ಸೋಡಿಯಂ ಸಲ್ಫೇಟ್, ಸೋಡಿಯಂ ಬೈಸಲ್ಫೇಟ್ ಮತ್ತು ಫೆರಿಕ್ ಸಲ್ಫೇಟ್ಗಳೊಂದಿಗೆ ಸೇರಿಸುವ ಮೂಲಕ ಇದನ್ನು ತಯಾರಿಸಲಾಗುತ್ತದೆ, ನಂತರ ಇದನ್ನು ಕುಲುಮೆಯಲ್ಲಿ ಇಂಗಾಲದೊಂದಿಗೆ ರಾಸಾಯನಿಕವಾಗಿ ಕಡಿಮೆ ಮಾಡಲಾಗುತ್ತದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ಉಪ್ಪುಗಳು
ಜಪಾನ್ ಭೂಕಂಪದ ಅವಘಡ

ಜಪಾನ್ ಪುಟ್ಟ ದೇಶ. ನಮ್ಮ ದೇಶದ ಅತ್ಯಂತ ದೊಡ್ಡ ರಾಜ್ಯವಾದ ಉತ್ತರಪ್ರದೇಶಕ್ಕಿಂತ ತುಸು ಹೆಚ್ಚು ವಿಸ್ತೀರ್ಣದ ಈ ದೇಶದ ತುಂಬ ಹರಡಿ ಹೋಗಿವೆ – ಒಂದೆರಡಲ್ಲ ಐವತ್ತೈದು ರಿಯಾಕ್ಟರುಗಳು!. ಇವು ಸುಮಾರು ಐವತ್ತು ಸಾವಿರ ಮೆಗಾವಾಟ್ ವಿದ್ಯುದುತ್ಪಾದನೆ ಮಾಡುತ್ತ ಜಪಾನಿಗೆ ಅಗತ್ಯವಾಗಿರುವ ವಿದ್ಯುತ್ತಿನಲ್ಲಿ ಶೇಕಡಾ ನಲುವತ್ತರಷ್ಟನ್ನು ಪೂರೈಸುತ್ತಿವೆ. ವಿಜ್ಞಾನ ತಂತ್ರಜ್ಞಾನಗಳಲ್ಲಿ ಅಮೇರಿಕ, ಇಂಗ್ಲೆಂಡ್ ಮೊದಲಾದ ರಾಷ್ಟ್ರಗಳಿಗೆ ಸರಿ ಮಿಗಿಲಾದ ಸಾಧನೆ ಮಾಡುತ್ತಿರುವ ಜಪಾನಿಗೆ ಸಹಜವಾಗಿಯೇ ಅಗಾಧ ಪ್ರಮಾಣದಲ್ಲಿ ವಿದ್ಯುತ್ ಬೇಕು. ಯಾವ ಮೂಲವಾದರೂ ಅಡ್ಡಿ ಇಲ್ಲ, ವಿದ್ಯುದುತ್ಪಾದನೆ ಅನಿವಾರ್ಯ. ಎಂದೇ ಅದು ಆರಿಸಿಕೊಂಡಿದೆ ಪರಮಾಣು ಶಕ್ತಿಯಿಂದ ವಿದ್ಯುದುತ್ಪಾದನೆಯ ಹಾದಿಯನ್ನು. ಸದಾ ಕಂಪನ ೧೯೬೯ರಲ್ಲಿ ಮೊದಲ ಪರಮಾಣು ಸ್ಥಾವರ ಕಾರ್ಯಾರಂಭಿಸಿತು. ನಂತರದ ವರ್ಷಗಳಲ್ಲಿ ಎಂಥ ಭೂಕಂಪಕ್ಕೂ ಜಗ್ಗದಂಥ ಪರಮಾಣು ಸ್ಥಾವರಗಳನ್ನು ಸ್ಥಾಪಿಸುತ್ತ ಹೋದರು. ನಡು ನಡುವೆ ಜಪಾನಿನಲ್ಲಿ ಆಗಾಗ ಭೂಕಂಪನಗಳು ಸಂಭವಿಸಿದರೂ ಈ ಕಂಪನಗಳಿಂದ ಪರಮಾಣು ಸ್ಥಾವರಗಳಿಗೆ ಯಾವುದೇ ತೊಂದರೆ ಸಂಭವಿಸಲಿಲ್ಲ. ಜಪಾನೀಯರಿಗೆ ಇದು ಅಸಹಜವೇನೂ ಅಲ್ಲ. ಏಕೆಂದರೆ ಜಪಾನ್ ಇರುವುದೇ ಭೂಕಂಪ ವಲಯದಲ್ಲಿ.
ಮಾರ್ಚ್ ೧೧ ಶುಕ್ರವಾರ ಮಧ್ಯಾಹ್ನ ಎರಡರ ಹೊತ್ತಿಗೆ ಒಮ್ಮಿಂದೊಮ್ಮೆಗೇ ಜಪಾನಿನಲ್ಲಿ ಸಂಭವಿಸಿದ ಭೂಕಂಪ ಹೈಟಿಯನ್ನೂ ಮೀರಿಸಿ ಎಲ್ಲ ಲೆಕ್ಕಾಚಾರವನ್ನು ತಲೆಕೆಳಗಾಗಿಸಿತು. ರಿಕ್ಟರ್ ಮಾನಕದಲ್ಲಿ ೯ ಸಂಖ್ಯೆಯ ಭೀಕರ ಭೂಕಂಪ ಸಂಭವಿಸಿದ್ದು ಜಪಾನಿನ ಫುಕುಷಿಮಾ ರಿಯಾಕ್ಟರ್ ಕೇಂದ್ರದ ಸಮೀಪದ ಸಾಗರದಾಳದಲ್ಲಿ. ಇದು ತನಕದ ಭೀಕರ ಭೂಕಂಪಗಳಲ್ಲಿ ನಾಲ್ಕನೇಯ ಸ್ಥಾನವನ್ನು ಅಲಂಕರಿಸಿಕೊಂಡ ಈ ಭಯಾನಕ ಭೂಕಂಪ ಸಾಗರ ಪ್ರದೇಶದಲ್ಲಿ ಸಂಭವಿಸಿ ದೈತ್ಯ ಅಲೆಗಳನ್ನೆಬ್ಬಿಸಿತು. ಇಂಥ ದೈತ್ಯ ಅಲೆಗಳಿಗೆ ಜಾಪನೀ ಭಾಷೆಯಲ್ಲಿ ಸುನಾಮೀ ಎಂದು ಹೆಸರು. ೨೦೦೫ರಲ್ಲಿ ಇಂಡೋನೇಶಿಯಾ ಸುಮಾತ್ರಾದಲ್ಲಿ ಸಂಭವಿಸಿದ ಭೂಕಂಪ ಮತ್ತು ಸುನಾಮೀಗೆ ಲಕ್ಷ ಮಂದಿ ಬಲಿಯಾದರು. ಮೊನ್ನೆ ಎದ್ದ ಸುನಾಮೀ ಕೂಡ ಅದೇ ಬಗೆಯಲ್ಲಿ ಪ್ರಳಯಸ್ವರೂಪಿಯಾಯಿತು. ತೀರ ಪ್ರದೇಶದ ನಗರಗಳ ಸಂದಿಗೊಂದಿಗಳಿಗೆಲ್ಲ ನುಗ್ಗುತ್ತ ಎಲ್ಲವನ್ನು ನುಂಗುತ್ತ ಅದು ಮಾಡಿದ ಅನಾಹುತ ಊಹೆಗೂ ನಿಲುಕದಾಗಿತ್ತು. ವಿಮಾನಗಳು, ವಾಹನಗಳು, ದೊಡ್ಡ ದೊಡ್ಡ ಮರದ ಮನೆ-ಕಟ್ಟಡಗಳೆಲ್ಲ ಬೆಂಕಿ ಪೆಟ್ಟಿಗೆಗಳಂತೆ ನೀರಿನಲ್ಲಿ ಕೊಚ್ಚಿಕೊಂಡು ಹೋಗುವ ಆ ದೃಶ್ಯ ಮನ ಕಲಕುತ್ತಿತ್ತು. ಸುಮಾರು ಮೂವತ್ತು ಸಾವಿರ ಮಂದಿ ಬಲಿಯಾಗಿರಬಹುದು ನಿಸರ್ಗದ ಈ ವಿಕೋಪಕ್ಕೆ.
ಅತ್ಯಂತ ಜನನಿಬಿಡ ನಗರವಾದ ಟೊಕಿಯೋದಿಂದ ಇನ್ನೂರೈವತ್ತು ಕಿಮೀ ಉತ್ತರಕ್ಕಿರುವ ಫುಕುಷಿಮಾ ದೊಡ್ಡ ಪರಮಾಣುಸ್ಥಾವರ ಕೇಂದ್ರ. ಭೂಕಂಪದಲೆಗಳು, ಸುನಾಮೀ ತೆರೆಗಳು ಈ ಪರಮಾಣು ಸ್ಥಾವರಗಳ ಮೇಲೆ, ಅನಿಲ ಸ್ಥಾವರಗಳ ಮೇಲೆ ಅನಿರೀಕ್ಷಿತ ಪ್ರಹಾರ ನಡೆಸಿದುವು. ಅದೆಂಥ ಪ್ರಹಾರವೆಂದರೆ ಪ್ರತಿಕ್ರಿಯಿಸುವುದಕ್ಕೂ ಪುರುಸೊತ್ತಿರಲಿಲ್ಲ. ಅಲ್ಲಿರುವ ಆರು ಸ್ಥಾವರಗಳಲ್ಲಿ ಒಂದು ತೀವ್ರವಾಗಿ ಹಾನಿಗೊಳಗಾಗಿದೆ. ಸ್ಥಾವರದ ಕೇಂದ್ರ ಭಾಗದಲ್ಲಿ ಭೀಕರ ಸ್ಫೋಟಗಳು ನಡೆದು ಮೇಲ್ಕವಚ ಬಿರಿದು ವಿಕಿರಣಶೀಲ ಪದಾರ್ಥಗಳು ಸೋರಿಕೆಯಾಗತೊಡಗಿವೆ. ಇತರ ಮೂರು ಸ್ಥಾವರಗಳು ಕೂಡ ಅದೇ ಹಾದಿಯಲ್ಲಿವೆ. ಅಂದರೆ ಜಪಾನ್ ಮತ್ತೆ ವಿಕಿರಣ ದುರಂತದತ್ತ ಮುಖ ಮಾಡಿದೆ.

ದುರಂತಗಳು
ವೇಗ

ವೇಗ ಎಂದರೆ, ಒಂದು ವಸ್ತುವಿನ ಗೊತ್ತಾದ ಚೌಕಟ್ಟಿನ ಒಳಗೆ ಆದ ಸ್ಥಾನಪಲ್ಲಟದ ದರ. ವೇಗ ಒಂದು ಸಮಯಾಧಾರಿತ ವಿಷಯವಾಗಿದೆ. ವೇಗ ಒಂದು ಗೊತ್ತಾದ ದಿಕ್ಕಿನಲ್ಲಿ ಚಲಿಸುವ ವಸ್ತುವಿನ ಜವವಾಗಿದೆ. ಅಂದರೆ, ಜವಕ್ಕೆ ದಿಕ್ಕಿನ ನಿರ್ದಿಷ್ಟತೆ ಇರುವುದಿಲ್ಲ, ವೇಗಕ್ಕೆ ದಿಕ್ಕಿನ ನಿರ್ದಿಷ್ಟತೆ ಇರುತ್ತದೆ. ವೇಗವು ಶಾಸ್ತ್ರೀಯ ಯಂತ್ರಶಾಸ್ತ್ರದಲ್ಲಿ ಒಂದು ಪ್ರಮುಖವಾದ ಪರಿಕಲ್ಪನೆ ಆಗಿದೆ.

ವೇಗಕ್ಕೆ ಪರಿಮಾಣ ಮತ್ತು ದಿಕ್ಕು, ಎರಡೂ ಅಗತ್ಯ. ಒಂದೇ ದಿಕ್ಕಿನಲ್ಲಿ, ಸ್ತಿರ ಜವದಿಂದ ಚಲಿಸುತ್ತಿರುವ ವಸ್ತುವು ಸ್ತಿರ ವೇಗವನ್ನು ಹೊಂದಿರುತ್ತದೆ. ಉದಾಹಾರಣೆಗೆ, ೧೦ ಮೀಟರ್/ಸೆಕೆಂಡ್ ಅಂದರೆ ಜವ, ೧೦ ಮೀಟರ್/ಸೆಕೆಂಡ್ ದಕ್ಷಿಣ ದಿಕ್ಕಿಗೆ ಅಂದರೆ ವೇಗ ಅಗುತ್ತದೆ.
ಆದೆ ವಸ್ತು, ಅದೇ ಜವದಲ್ಲಿ (೧೦ ಮೀಟರ್/ಸೆಕೆಂಡ್) ತನ್ನ ದಿಕ್ಕನ್ನು ದಕ್ಷಿಣ ದಿಕ್ಕಿನಿಂದ ಉತ್ತರ ದಿಕ್ಕಿಗೆ ಬದಲಾಯಿಸಿದರೆ, ಅದರೆ ವೇಗವು, -೧೦ ಮೀಟರ್/ಸೆಕೆಂಡ್ ದಕ್ಷಿಣ ದಿಕ್ಕಿಗೆ ಎಂದು ಅರ್ಥೈಸಿ ಕೊಳ್ಳ ಬೇಕಾಗುತ್ತದೆ (ಋಣಾತ್ಮಕ ಚಿಹ್ನೆಯನ್ನು ಗಮನಿಸಿ), ಇಲ್ಲವೇ ೧೦ ಮೀಟರ್/ಸೆಕೆಂಡ್ ಉತ್ತರಕ್ಕೆ ವಸ್ತುವಿನ ವೇಗ ಎಂದು ಪರಿಗಣಿಸಬೇಕಾಗುತ್ತದೆ.
ಜವದಲ್ಲಿ ಬದಲಾವಣೆ, ದಿಕ್ಕಿನಲ್ಲಿ ಬದಲಾವಣೆ, ಅಥವಾ ಎರೆಡರಲ್ಲೂ ಬದಲಾವಣೆ ಅಗಿದ್ದರೆ, ವೇಗದಲ್ಲಿ ಬದಲಾವಣೆ ಅಗಿರುತ್ತದೆ, ಹಾಗೂ ಆ ವಸ್ತುವು ವೇಗೋತ್ಕರ್ಷವನ್ನು ಪಡೆದಿರುತ್ತದೆ.

ಸ್ತಿರ ವೇಗ ಮತ್ತು ವೇಗೋತ್ಕರ್ಷ
ಒಂದು ವಸ್ತುವು ಸ್ತಿರ ಜವದೊಂದಿಗೆ, ನಿರ್ಧಿಷ್ಟ ಒಂದೇ ದಿಕ್ಕಿನಲ್ಲಿ ಚಲಿಸುತ್ತಿದ್ದರೆ, ಅದು ಸ್ತಿರ ವೇಗದಲ್ಲಿದೆ ಎನ್ನಲಾಗುತ್ತದೆ, ಹಾಗು ಅದರ ವೇಗೋತ್ಕರ್ಷ ಶೂನ್ಯ (೦) ಆಗಿರುತ್ತದೆ. ಸ್ತಿರ ದಿಕ್ಕಿನಲ್ಲಿ ಸ್ತಿರ ಜವದಲ್ಲಿ ಚಲಿಸುತ್ತಿರುವ ವಸ್ತುವು ಒಂದು ಸರಳ ನೇರ ರೇಖೆಯಲ್ಲಿ ಚಲಿಸುತ್ತಿರುತ್ತದೆ.

ವೇಗ ಮತ್ತು ಜವ
ಉದಾಹಾರನಣೆಗೆ, ಒಂದು ವಾಹನವು, ಒಂದೇ ಜವದಲ್ಲಿ, ವೃತ್ತಾಕಾರದಲ್ಲಿ ಚಲಿಸುತ್ತಿದ್ದರೆ, ಅದರ ಜವ ಸ್ತಿರವಾಗಿದ್ದು, ಅದರ ದಿಕ್ಕು ನಿರಂತರ ಬದಲಾಗುತ್ತಿರುತ್ತದೆ. ಆದ್ದರಿಂದ, ಅದರ ವೇಗ ಸಹ ನಿರಂತರ ಬದಲಾಗುತ್ತಿರುತ್ತದೆ, ಮತ್ತು ಅದು ನಿರಂತರ ವೇಗೋತ್ಕರ್ಷಗೊಳ್ಳುತ್ತಿರುತ್ತದೆ. ವಾಹನವು ಒಂದು ಜಾಗದಿಂದ ಪ್ರಾರಂಬಿಸಿ ವೃತ್ತಾಕಾರವಾಗಿ ಚಲಿಸಿ, ಆದೇ ಜಾಗಕ್ಕೆ ಬಂದರೆ, ಅದರ ಸರಾಸರಿ ವೇಗ ಸೊನ್ನೆ ಆಗಿರುತ್ತದೆ. ಆದೇ ವಸ್ತುವಿನ ಸರಾಸರಿ ಜವವನ್ನು, ಪರಿವೃತ್ತವನ್ನು, ಅದು ತೆಗೆಡುಕೊಂಡ ಸಮಯದಿಂದ ಭಾಗಿಸಿದಾಗ ಬರುವ ಭಾಗಲಬ್ಧದಿಂದ ಪಡೆಯಬಹುದು. 
ಒಂದು ಕಾರು ೧೦೦ಕಿಮೀ/ಗಂಟೆ ಯಲ್ಲಿ ಚಲಿಸುತ್ತಿದ್ದೆ ಅಂದರೆ, ಅದರ ಜವವನ್ನು ವನ್ನು ಸೂಚಿಸುತ್ತದೆ. ಅದೇ ಕಾರು ೧೦೦ಕಿಮೀ/ಗಂಟೆ ಯಲ್ಲಿ ಪಶ್ಚಿಮಕ್ಕೆ ಚಲಿಸುತ್ತಿದೆ ಅಂದರೆ ಅದು ವೇಗವನ್ನು ಸೂಚಿಸುತ್ತದೆ.

ಚಲನೆಯ ಸಮೀಕರಣಗಳು

ಸರಾಸರಿ ವೇಗ
 : ಒಂದು ಸಣ್ಣ ಸ್ಥಾನಪಲ್ಲಟ, , ಮತ್ತು,
 : ಸಣ್ಣ ಸಮಯದ ವ್ಯತ್ಯಾಸ, 
ಆಗಿದ್ದರೆ, ಆ ಕೂಡಲೇ ಸಂಭವಿಸುವಂತಹ ವೇಗವು (ಆ ಕ್ಷಣದ ವೇಗವು):,
 ಆಗಿರುತ್ತದೆ.

ಅ ಕ್ಷಣದ ವೇಗ

ಇಲ್ಲಿ ವೇಗವನ್ನು  ಎಂದು ಮತ್ತು ಸ್ಥಾನಪಲ್ಲಟವನ್ನು  ಎಂದು ಪರಿಗಣಿಸಿದರೆ, ಆ ಕ್ಷಣದ ವೇಗ(v)ವನ್ನು ಸಮಯ , ಅಲ್ಲಿ:

ಸರಾಸರಿ ವೇಗ ಯವಾಗಲೂ ಸರಾಸರಿ ಜವಕ್ಕೆ ಸಮ ಅಥವಾ ಅದಕ್ಕಿಂತ ಕಡಿಮೆ ಇರುತ್ತದೆ. ದೂರವು ಖಚಿತವಾಗಿ ಹೆಚ್ಚುತ್ತಿರುವಾಗ, ಸ್ಥಾನಪಲ್ಲಟದ ಪರಿಮಾಣ(ಅಳತೆ) ಹೆಚ್ಚು ಅಥವಾ ಕಡಿಮೆ ಆಗಬಹುದು, ಹಾಗೆಯೇ ದಿಕ್ಕಿ ಸಹ ಬದಲಾಗಬಹುದು, ಆದ್ದರಿಂದ, ಜವವು ಯಾವಾಗಲೂ ವೇಗಕ್ಕಿಂತ ಜಾಸ್ತಿ ಅಥವಾ ವೇಗಕ್ಕೆ ಸಮನಾಗಿರುತ್ತದೆ.

ವೇಗದ ಮೇಲೆ ಅವಲಂಬಿತವಾಗಿರುವ ಇತರ ಪರಿಮಾಣಗಳು
ಚಲನಶಕ್ತಿ
ವಿಮೋಚನ ವೇಗ
ವೇಗೋತ್ಕರ್ಷ

ಭೌತಶಾಸ್ತ್ರ
ಹುಳಿ

ಹುಳಿ ದಕ್ಷಿಣ ಭಾರತೀಯ ಪಾಕಪದ್ಧತಿಯಲ್ಲಿ ಜನಪ್ರಿಯವಾಗಿರುವ, ಅದರ ರುಚಿ ಹಾಗೂ ವಾತಾವರಣಕ್ಕೆ ಅಳವಡಿಸಿಕೊಳ್ಳಲಾದ ಹುಣಸೆಯಿಂದ ತಯಾರಿಸಲಾದ ಬ್ರಾತ್ಅನ್ನು (ತರಕಾರಿ ಬೇಯಿಸಲಾದ ನೀರು) ಆಧರಿಸಿದ ಒಂದು ಬೇಳೆ ಆಧಾರಿತ ತರಕಾರಿ ಸ್ಟ್ಯೂ (ಭಕ್ಷ್ಯ) ಅಥವಾ ಚೌಡರ್. ಹುಳಿಯನ್ನು ಈ ಮುಂದೆ ತಿಳಿಸಲಾದ ತರಕಾರಿಗಳಲ್ಲಿ ಒಂದನ್ನು ಬಳಸಿ ಅಥವಾ ಅವುಗಳ ಸಂಯೋಗದಿಂದ ತಯಾರಿಸಲಾಗುತ್ತದೆ - ಬೆಂಡೆ, ನುಗ್ಗೆಕಾಯಿ, ಗಜ್ಜರಿ, ಮೂಲಂಗಿ, ಕುಂಬಳಕಾಯಿ, ಆಲೂಗಡ್ಡೆ, ಟೊಮೇಟೊ, ಬದನೆ ಮತ್ತು ಈರುಳ್ಳಿ. ಹುಳಿ ಪುಡಿಯು ಹುರಿದ ಬೇಳೆಗಳು, ಒಣ ಕೆಂಪು ಮೆಣಸಿನಕಾಯಿಗಳು, ಮೆಂತ್ಯದ ಬೀಜಗಳು, ಧನಿಯಾ ಬೀಜಗಳು, ಇಂಗು, ಕರಿಬೇವು ಜೊತೆಗೆ ಜೀರಿಗೆ, ಕರಿಮೆಣಸು, ತುರಿದ ಕೊಬ್ಬರಿ, ದಾಲ್ಚಿನ್ನಿ, ಅಥವಾ ಇತರ ಸಂಬಾರ ಪದಾರ್ಥಗಳನ್ನು ಒಳಗೊಂಡ ಪ್ರಾದೇಶಿಕ ಬದಲಾವಣೆಗಳೊಂದಿಗೆ ತಯಾರಿಸಲಾದ ಒಂದು ಒರಟಾದ ಪುಡಿ.ಮಜ್ಜಿಗೆ ಹುಳಿಯು ದಕ್ಷಿಣ ಕರ್ಣಾಟಕದ ಜನಪ್ರಿಯ ತಿನಿಸು.ಪ್ರತಿಯೊಂದು ಶುಭ ಸಮಾರಂಭದಲ್ಲೂ ಇದನ್ನು ತಯಾರಿಸುವರು.

ಖಾದ್ಯ, ತಿನಿಸು
ಚಂಚಲಾ ಶ್ರೀಕಂಠಯ್ಯ



ಚಂಚಲಾ ಶ್ರೀಕಂಠಯ್ಯ
ಎಂ.ಆರ್. ನಾಗಪ್ಪ ಹಾಗೂ ಸುಬ್ಬಲಕ್ಷ್ಮಮ್ಮ ದಂಪತಿಗೆ ಮೈಸೂರಿನಲ್ಲಿ ೧೯೪೭ರ ಜುಲೈ೬ರಂದು ಜನಿಸಿದ ಚಂಚಲಾ ಚಿಕ್ಕಂದಿನಿಂದಲೂ ಸಾಹಿತ್ಯ, ಸಂಗೀತಗಳ ಕಡೆಗೆ
ಒಲವು ಬೆಳೆಸಿಕೊಂಡವರು.

ವಿಧ್ಯಾರ್ಹತೆ
ಮನಶಾಸ್ತ್ರದಲ್ಲಿ ಪದವಿ ಮತ್ತು ಪತ್ರಿಕೊದ್ಯಮದಲ್ಲಿ ಡಿಪ್ಲೋಮ ಮಾಡಿರುವರು.

ಜೀವನ
ಮಂಗಳೂರಿನ ಸುರತ್ಕಲ್ ನಲ್ಲಿರುವ ಪ್ರಾದೇಶಿಕ ತಾಂತ್ರಿಕ ಮಹಾವಿಧ್ಯಾಲಯದಲ್ಲಿ ಸಿವಿಲ್ ವಿಭಾಗದ ಹೆಚ್.ಆರ್.ಶ್ರೀಕಂಠಯ್ಯನವರನ್ನು ವಿವಾಹವಾದರು.
ಸುರತ್ಕಲ್ ನ ಪರಿಸರ ಅಲ್ಲಿನ ಸಾಹಿತ್ಯ ಸ್ನೆಹಿತರು, ಹಸಿರು ತುಂಬಿದ ಪ್ರದೇಶಗಳು,ಚಂಚಲಾ ರವರ ಸಾಹಿತ್ಯಕ್ಕೆ ಪ್ರೇರಣೆಯಾಯಿತು.
ಇವರ ಸಾಹಿತ್ಯ ಪ್ರಕಾರಗಳು ಅಂದಿನ ಸಣ್ಣ ಕತೆಗಳು,ಕವನ, ವೈಚಾರಿಕ ಲೇಖನ,ಹಾಸ್ಯ ಬರಹಗಳು ಇತ್ಯಾದಿಗಳನ್ನು ಬರೆಯುತ್ತಲೇ ಬಂದ್ದಿದ್ದಾರೆ. ಬೇರೆ ಬೇರೆ ಸಂಘ ಸಂಸ್ಥೆಗಳಲ್ಲಿ
ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದಾರೆ. ಆಕಾಶವಾಣಿಯಲ್ಲಿಯೂ ಇವರ ಕಾರ್ಯಕ್ರಮ ಬಿತ್ತರಗೊಂಡಿದೆ.

ಆಸಕ್ತಿ
ನಾಟಕ ಹಾಗು ಸಂಗೀತ. ಮಂಗಳೂರಿನ ಶ್ರೀ ಕೆ.ಎಮ್.ದಾಸ್ ಅವರಲ್ಲಿ ಕೆಲಕಾಲ ಹಿಂದೂಸ್ಥಾನಿ ಶಾಸ್ತ್ರೀಯ ಸಂಗೀತ ಅಭ್ಯಾಸ ಮಾಡಿದ್ದಾರೆ

ಕಥಾ ಸಂಕಲನ
ಹೊಸ್ತಿಲು
ಎರದನೆ ಹೆಂಡತಿಯೂ ಆತ್ಮಹತ್ಯೆಯೂ
ಬಿಂಬಿತಗಳು

ಲೇಖಕಿಯರು
ಎಸ್.ಪಿ.ಪೂರ್ಣಿಮಾ

ಗುಡಿಬ೦ಡೆ ಪೂರ್ಣಿಮಾ ಎ೦ಬ ಕಾವ್ಯನಾಮದಿಂದ ಪ್ರಸಿದ್ದರಾಗಿರುವ 'ಎಸ್.ಪಿ.ಪೂರ್ಣಿಮಾ' ಅವರು ಕನ್ನಡ ಪ್ರಮುಖ ಲೇಖಕಿಯರಲ್ಲಿ ಒಬ್ಬರು. ಕಾದಂಬರಿ, ಕಾವ್ಯ, ನಾಟಕ, ಜೀವನ ಚರಿತ್ರೆ, ಅಧ್ಯಯನ ಕೃತಿ, ಲೆಖನಗಳು, ಸಣ್ಣಕಥೆಗಳು ಮುಂತಾದವುಗಳಲ್ಲಿ ತೊಡಗಿಕೊಂಡಿದ್ದಾರೆ. ಸಾಹಿತ್ಯಕ್ಕಾಗಿ ಇವರು ಹಲವಾರು ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದರೆ.

ಜನನ. ಜೀವನ
ಇವರು ೧೭-೫-೧೯೫೧ರಲ್ಲಿ ಹಾಸನ ಜಿಲ್ಲೆಯ ಶ್ರವಣಬೆಳಗೊಳದಲ್ಲಿ ಜನಿಸಿದರು.
ತಂದೆ ದಿ|ಎಸ್.ಜೆ.ಪ್ರಭಾಚಂದ್ರ ('ಶಶಿಕಿರಣ' ಕಾವ್ಯನಾಮ). ತಾಯಿ ಎಸ್.ಪಿ. ಶಾಂತಮ್ಮ ('ಧಾರಿಣಿದೇವಿ' ಕಾವ್ಯನಾಮ).
ಸುರೆಶ್ ಜೈನ್(ದಿ) ಇವರ ಜೊತೆ ಮದುವೆಯಾದರು. ಇವರಿಗೆ ಒಬ್ಬ ಮಗ . ಪಿ.ಎಸ್.ರನ್ನಗೌರವ (೪.೯.೧೯೮೭) ಇಂಜಿನಿಯರಿಂಗ್ ವಿದ್ಯಾರ್ಥಿ.
ಇವರು ಅಖಿಲ ಭಾರತ ಸಾಹಿತ್ಯ ಸಮ್ಮೆಳನಗಳು, ದಸರಾ ಕವಿಗೊಷ್ಟಿ, ಹಂಪಿ ಉತ್ಸವ, ನಂದಿ ಉತ್ಸವ,ಜಿಲ್ಲಾ ಸಾಹಿತ್ಯ ಸಮ್ಮೆಳನ, ಲೇಖಕಿಯರ ಸಮ್ಮೇಳನಗಳಲ್ಲಿ ಭಾಗವಹಿಸಿದ್ದಾರೆ.

ಕೃತಿಗಳು

ಕವನ ಸಂಕಲನ
ಬೇರು,ಕಣ್ಣುರೆಪ್ಪೆ

ನಾಟಕಗಳು
ಎರಡು ನಾಟಕಗಳು

ಲೇಖನಗಳು
ಬಿತ್ತರ ಹಾಗೂ ಬಿಡಿ ಬಿಡಿ

ಇತರ ಕೃತಿಗಳು
ಅಲೆಯಾಳ,ಯಶೋಮಾನಾ - ಜೀವನ ಚರಿತ್ರೆ-೩
ಬದುಕು ಬೇರು ವಂಶವಾಹಿ - ಅಧ್ಯಯನ-೧
ಸಣ್ಣಕಥೆ - ನಿಸರ್ಗದ ನಿಲುವು + ಇತರ -೪೦ಕ್ಕೂ ಹೆಚ್ಚು ಅಪ್ರಕಟಿತ.

ಪ್ರಶಸ್ತಿಗಳು
ಶ್ರೀ ಗೋಮಟೇಶ್ವರ ರಾಷ್ಟ್ರೀಯ ಪ್ರಶಸ್ತಿ
ಶ್ರೀ ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ
ಮಲ್ಲಿಕಾ ಪ್ರಶಸ್ತಿ

ಉಲ್ಲೇಖಗಳು

ಇದನ್ನೂ ಸಹಾ ನೋಡಿ
ನಮ್ಮ ಬದುಕಿನ ಪುಟಗಳು ಡಾ.ಕೆ.ಆರ್.ಸಂಧ್ಯಾರೆಡ್ಡಿ ಪುಟ-೯೦

ಲೇಖಕಿಯರು
ಇಂದಿರಾ ಹಾಲಂಬಿ

ಅವಿಭಜಿತ ದಕ್ಷಿಣಕನ್ನಡ ಜಿಲ್ಲೆಯ ಎಲ್ಲೇ ಅಗಲಿ ಕನ್ನಡಕ್ಕೆ ಸ೦ಬ೦ದಿಸಿದ ಕಾರ್ಯಕ್ರಮಗಳಲ್ಲಿ ಸಣ್ದದೊ೦ದು ಪುಸ್ತಕ ಪ್ರದರ್ಶನ ಮಾರಾಟ ಮಳಿಗೆಯಿದ್ದು,ಪುಸ್ತಕ ಕೊಳ್ಳಲು ಬ೦ದವರನ್ನು ಮಾತ್ರ ಹೃದಯದಿ೦ದ ಮಾತನಾಡಿಸುವವರೊಬ್ಬರು ಇದ್ದಾರೆ೦ದರೆ ನಿಸ್ಸ೦ಶಯವಾಗಿ ಹೇಳಬಹುದಾದ ಹೆಸರು ಶ್ರೀಮತಿ ಇ೦ದಿರಾ ಹಾಲ೦ಬಿಯವರದು.

ಜನನ
ಉಡುಪಿ ಜಿಲ್ಲೆಯ ಪಡುಮುನ್ನೂರು

ತ೦ದೆ ಶ್ರೀನಿವಾಸ ಕ೦ಗಿಣ್ಣಾಯ, ತಾಯಿ ರಾಜಮ್ಮ
ಪತಿ ಶೇಷಗಿರಿರಾಯ ಹಾಲ೦ಬಿ
ಮಕ್ಕಳು ಮುರಳೀಧರ, ವಿಧ್ಯಾ,ಶ್ಯಾಮಸು೦ದರ ಮತ್ತು ವೀಣಾ

ಕವನ ಸ೦ಕಲನ
'ನಿತ್ಯಾ ನಿನಾದ','ಮರೀಚಿಕೆಯೆಡೆಗೆ'

ಕೃತಿ
ಏಳು ಸುತ್ತಿನ ಮಲ್ಲಿಹಗೆ ನಗೆ

ಕಥೆ
ತಾರತಮ್ಯ
ಸಾಹಿತ್ಯ ಕ್ಷೇತ್ರ:
ನಲವತ್ತು ವರ್ಷಗಳ ಸ೦ತೃಪ್ತ ಶಿಕ್ಷಕಿ ವೃತ್ತಿಯಿ೦ದ ೧೯೯೨ರಲ್ಲಿ ನಿವೃತ್ತರಾಗಿ ಸಾಹಿತ್ಯದ ಪ್ರವೃತ್ತಿ ಬೆಳೆಸಿಕೊ೦ಡರು.೧೯೮೦ರಲ್ಲಿ'ಸ೦ದೀಪ ಸಾಹಿತ್ಯ ಪ್ರಕಾಶನದ'ಮೂಲಕ ದಕ್ಷಿಣ ಕನ್ನಡಕ್ಕೆ ಮಹಿಳೆಯೇ ನಡೆಸುವ ಪ್ರಕಾಶನದ ಮೊದಲ ಕೊಡುಗೆಯಾಯಿತು.

ಉಲ್ಲೇಖ

ಕನ್ನಡ ಲೇಖಕಿಯರು
ಕದ್ರಿ

ಕದ್ರಿ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ , ಮಂಗಳೂರು ನಗರ ಕಾರ್ಪೊರೇಷನ್ ವ್ಯಾಪ್ತಿಯಲ್ಲಿ ಬರುವ ಊರು. ಕದ್ರಿಯಲ್ಲಿ  ಪ್ರಸಿದ್ಧ ಕದ್ರಿ ಮಂಜುನಾಥ ದೇವಸ್ಥಾನವಿದೆ.  ಕಂಬಳ ಎಂದು ಕರೆಯಲ್ಪಡುವ ವಾರ್ಷಿಕ ಎಮ್ಮೆ ಓಟಕ್ಕೂ ಕದ್ರಿ ಹೆಸರುವಾಸಿಯಾಗಿದೆ. ಬಾಳೆಬೈಲ್ ಮತ್ತು ದೇರೆಬೈಲ್ ಕದ್ರಿಯ ಹತ್ತಿರದ ಪ್ರದೇಶಗಳಾಗಿವೆ. ಕದ್ರಿ- ಬಿಜೈ ಬೆಲ್ಟ್ ಅನ್ನು ಮಂಗಳೂರಿನ ಮಂಗಳೂರಿನ ಮ್ಯಾನ್‌ಹ್ಯಾಟನ್ ಎಂದು ಪರಿಗಣಿಸಲಾಗಿದೆ. ಈ ಪ್ರದೇಶವು ಈಗಾಗಲೇ ಅನೇಕ ಎತ್ತರದ ಕಟ್ಟಡಗಳನ್ನು ಹೊಂದಿದೆ, ಮತ್ತು ಇನ್ನೂ ಅನೇಕ ನಿರ್ಮಾಣ ಹಂತದಲ್ಲಿವೆ. ಮಂಗಳೂರಿನ ಅತಿ ಎತ್ತರದ ಮತ್ತು ಕರ್ನಾಟಕದ ಎರಡನೇ ಅತಿ ಎತ್ತರದ ಕಟ್ಟಡವಾದ ಪ್ಲಾನೆಟ್ ಎಸ್ಕೆಎಸ್ ೪೦ ಅಂತಸ್ತಿನ ಎತ್ತರದ ಕಟ್ಟಡ ಕದ್ರಿಯಲ್ಲಿದೆ. ನಿರ್ಮಾಣ ಹಂತದಲ್ಲಿರುವ ದಕ್ಷಿಣ ಭಾರತದ ಅತಿ ಎತ್ತರದ ಕಟ್ಟಡಗಳಲ್ಲಿ ಒಂದಾದ ಭಂಡಾರಿ ವರ್ಟಿಕಾ ಎಂಬ ೫೬ ಅಂತಸ್ತಿನ ಗಗನಚುಂಬಿ ಕಟ್ಟಡವೂ ಇಲ್ಲಿದೆ.

ಪ್ರೇಕ್ಷಣೀಯ ಸ್ಥಳಗಳು 
ಕದ್ರಿ ಮಂಜುನಾಥ ದೇವಸ್ಥಾನ
ಕದ್ರಿ ಉದ್ಯಾನವನ
ಕದ್ರಿ ಜೋಗಿ ಮಠ
ಭದ್ರಕಾಳಿ ದೇವಾಲಯ, 
ಆಲ್ ಇಂಡಿಯಾ ರೇಡಿಯೋ.
ಕದ್ರಿ ಮಾರುಕಟ್ಟೆ

ಚಿತ್ರಗಳು

ಉಲ್ಲೇಖಗಳು 

ದಕ್ಷಿಣ ಕನ್ನಡ ಜಿಲ್ಲೆ
ಬೇಡಿಕೆ

ಅರ್ಥಶಾಸ್ತ್ರದಲ್ಲಿ, ಬೇಡಿಕೆಯು ಒಂದು ನಿರ್ದಿಷ್ಟ ಸಮಯದಲ್ಲಿ ಗ್ರಾಹಕರು ವಿವಿಧ ಬೆಲೆಗಳಲ್ಲಿ ಖರೀದಿಸಲು ಸಿದ್ಧರಿರುವ ಸರಕುಗಳ ಪ್ರಮಾಣವಾಗಿದೆ.  ಬೆಲೆ ಮತ್ತು ಪ್ರಮಾಣ ಬೇಡಿಕೆಯ ನಡುವಿನ ಸಂಬಂಧವನ್ನು ಬೇಡಿಕೆ ಕರ್ವ್ ಎಂದೂ ಕರೆಯುತ್ತಾರೆ. ನಿರ್ದಿಷ್ಟ ವಸ್ತುವಿನ ಬೇಡಿಕೆಯು ವಸ್ತುವಿನ ಗ್ರಹಿಸಿದ ಅವಶ್ಯಕತೆ, ಬೆಲೆ, ಗ್ರಹಿಸಿದ ಗುಣಮಟ್ಟ, ಅನುಕೂಲತೆ, ಲಭ್ಯವಿರುವ ಪರ್ಯಾಯಗಳು, ಖರೀದಿದಾರರ ಬಿಸಾಡಬಹುದಾದ ಆದಾಯ ಮತ್ತು ಅಭಿರುಚಿಗಳು ಮತ್ತು ಇತರ ಹಲವು ಆಯ್ಕೆಗಳ ಕಾರ್ಯವಾಗಿದೆ.

ಗ್ರಾಹಕ ಆಸೆಯನ್ನು ಮತ್ತು ಒಂದು ನಿರ್ದಿಷ್ಟ ಸರಕು ಅಥವಾ ಸೇವೆಯ ಒಂದು ಬೆಲೆ ಪಾವತಿಸಲು ಇಚ್ಛೆ ವಿವರಿಸುವ ಆರ್ಥಿಕ ತತ್ವ. ಎಲ್ಲಾ ಇತರ ಅಂಶಗಳು ನಿರಂತರ ಹಿಡಿದು ಅದರ ಬೇಡಿಕೆ ಹೆಚ್ಚಾಗುತ್ತದೆ ಮತ್ತು ಪ್ರತಿಕ್ರಮದಲ್ಲಿ ಒಂದು ಸರಕು ಅಥವಾ ಸೇವೆಯ ಬೆಲೆ ಹೆಚ್ಚಿಸುತ್ತದೆ.
ಗ್ರಾಹಕರ ಗ್ರಾಹಕ ಅಥವಾ ಗುಂಪು ನಿರ್ದಿಷ್ಟ ಬೆಲೆಗೆ ಖರೀದಿಸಲು ಬಯಸುವ ಎಂದು ನಿರ್ದಿಷ್ಟ ಆರ್ಥಿಕ ಸರಕು ಮತ್ತು ಸೇವೆಗಳನ್ನು ಪ್ರಮಾಣವನ್ನು. ಗ್ರಾಹಕರಿಗೆ ಬೆಲೆ ಕಡಿಮೆಯಾಗುತ್ತದೆ ಹೆಚ್ಚು ಖರೀದಿಸಲು ಬಯಸುತ್ತಾರೆ ರಿಂದ ಬೇಡಿಕೆ ವಕ್ರರೇಖೆಯ ಸಾಮಾನ್ಯವಾಗಿ ಕೆಳಕ್ಕೆ ಇಳಿಜಾರು ಆಗಿದೆ. ಒಂದು ಸರಕು ಅಥವಾ ಸೇವೆಯನ್ನು ಬೇಡಿಕೆ ಇಂತಹ ಬದಲಿ ಸರಕುಗಳ ಮತ್ತು ಪೂರಕ ಸರಕುಗಳ ಬೆಲೆ ಬೆಲೆ ಬೇರೆ ಹಲವು ವಿವಿಧ ಅಂಶಗಳ, ನಿರ್ಧರಿಸುತ್ತದೆ. ಅತಿರೇಕದ ಸಂದರ್ಭಗಳಲ್ಲಿ, ಬೇಡಿಕೆ ನೀಡಿರುವ ಬೆಲೆಗೆ ಬೆಲೆ ಸಂಪೂರ್ಣವಾಗಿ ಸಂಬಂಧಪಡದ, ಅಥವಾ ಸುಮಾರು ಅನಂತ ಇರಬಹುದು. ಪೂರೈಕೆ ಜೊತೆಗೆ, ಬೇಡಿಕೆ ಮಾರುಕಟ್ಟೆ ಬೆಲೆ ಎರಡು ಪ್ರಮುಖ ನಿರ್ಣಾಯಕ ಒಂದಾಗಿದೆ.
ಮೂಲಭೂತ ಮಾನವ ಅವಶ್ಯಕತೆಗಳ (ಆಹಾರ, ನೀರು, ಬಟ್ಟೆ, .... ಇತ್ಯಾದಿ) ವಿವರಿಸಲು, ಅಗತ್ಯವಿದೆ
ಬಯಸುವ ಇದು ಆಗಲು ನಿಗದಿತ ವಸ್ತುಗಳ ನಿರ್ದೇಶನ ಅಗತ್ಯಗಳನ್ನು ಬಯಸಿದಲ್ಲಿ, (ನಾನು ಆಹಾರದ ಅಗತ್ಯವಿದೆ ಆದರೆ ಒಂದು ಬರ್ಗರ್ ಬಯಸಿದೆ)
ಬೇಡಿಕೆ ಖರೀದಿಸಲು ಸಾಮರ್ಥ್ಯವನ್ನು ಬೆಂಬಲಿತ ನಿರ್ದಿಷ್ಟ ಬ್ರಾಂಡ್ನ ಬಯಸಿದೆ (ಪ್ರತಿ ಒಂದು ಬಿಎಂಡಬ್ಲ್ಯು ಬಯಸಿದೆಆದರೆ ಎಷ್ಟು) ಖರೀದಿಸಬಹುದು.

ಉಲ್ಲೇಖ 

ಅರ್ಥಶಾಸ್ತ್ರ
ಪೂರೈಕೆ ಸರಣಿ ನಿರ್ವಹಣೆ

ಪೂರೈಕೆ ಸರಣಿ ನಿರ್ವಹಣೆ (SCM) ಸರಕು ಮತ್ತು ಸೇವೆಗಳ ಹರಿವು ನಿರ್ವಹಣೆಯನ್ನು ಹೊಂದಿದೆ. [2] ಇದು ಬಳಕೆ ಹಂತದವರೆಗೆ ಮೂಲದ ದೃಷ್ಟಿಯಿಂದ ಚಳುವಳಿ ಮತ್ತು ಕಚ್ಚಾ ವಸ್ತುಗಳ ಸಂಗ್ರಹ, ಕೆಲಸ ಪ್ರಕ್ರಿಯೆಯಲ್ಲಿದೆ ದಾಸ್ತಾನು, ಮತ್ತು ಪೂರ್ಣಗೊಂಡ ಸರಕನ್ನು ಒಳಗೊಂಡಿದೆ. ಪರಸ್ಪರ ಅಥವಾ ಪರಸ್ಪರ ಜಾಲಗಳು, ವಾಹಿನಿಗಳು ಮತ್ತು ನೋಡ್ ವ್ಯವಹಾರಗಳಿಗೆ ಪೂರೈಕೆ ಸರಪಳಿಯಲ್ಲಿ ಕೊನೆಯಲ್ಲಿ ಗ್ರಾಹಕರಿಗೆ ಅಗತ್ಯವಾದ ಉತ್ಪನ್ನಗಳು ಮತ್ತು ಸೇವೆಗಳ ನೀಡಿಕೆಯನ್ನು ತೊಡಗಿಕೊಂಡಿವೆ. [3] ಸರಬರಾಜು ಸರಪಳಿ ನಿರ್ವಹಣೆಯ "ವಿನ್ಯಾಸ, ಯೋಜನೆ, ಕಾರ್ಯಗತಗೊಳಿಸುವಿಕೆಯ, ನಿಯಂತ್ರಣ, ಮತ್ತು ಮೇಲ್ವಿಚಾರಣೆ ವಿವರಿಸಲಾಗುತ್ತದೆ ನಿವ್ವಳ ಮೌಲ್ಯವನ್ನು ಸ್ಪರ್ಧಾತ್ಮಕ ಮೂಲಭೂತ ಸೌಕರ್ಯವನ್ನು ನಿರ್ಮಿಸುವುದರ ವಿಶ್ವಾದ್ಯಂತ ಜಾರಿ ಸನ್ನೆ, ಬೇಡಿಕೆಯನ್ನು ಪೂರೈಕೆ ಸಿಂಕ್ರೊನೈಜ್ ಮತ್ತು ಜಾಗತಿಕವಾಗಿ ಕಾರ್ಯಾಚರಣೆಯನ್ನು ಮಾಪನ ಉದ್ದೇಶವಾಗಿತ್ತು ಪೂರೈಕೆ ಸರಪಳಿ ಚಟುವಟಿಕೆಗಳು. 
ಕಾರ್ಯಗಳು
ಪೂರೈಕೆ ಸರಣಿ ನಿರ್ವಹಣೆ ಸಂಸ್ಥೆಯು ಆಗಿ ಕಚ್ಚಾ ವಸ್ತುಗಳ ಚಲನೆಯನ್ನು ನಿರ್ವಹಿಸುವ ಒಳಗೊಂಡಿರುವ ಒಂದು ಪರಸ್ಪರ ಕಾರ್ಯದ ವಿಧಾನವಾಗಿದೆ ತಯಾರಾದ ಸರಕುಗಳ ಒಳಗೆ ವಸ್ತುಗಳ ಆಂತರಿಕ ಪ್ರಕ್ರಿಯೆ, ಮತ್ತು ಸಂಸ್ಥೆಯ ಹೊರಗೆ ಮತ್ತು ಕೊನೆಯಲ್ಲಿ ಗ್ರಾಹಕ ಕಡೆಗೆ ತಯಾರಾದ ಸರಕುಗಳ ಚಲನೆಯನ್ನು ಕೆಲವು ಅಂಶಗಳನ್ನು. ಸಂಸ್ಥೆಗಳು ಸಾಮರ್ಥ್ಯದ ಗಮನ ಶ್ರಮಿಸಬೇಕು ಮತ್ತು ಹೆಚ್ಚು ಹೊಂದಿಕೊಳ್ಳುವ ಪಡೆದುಕೊಳ್ಳುತ್ತಿದ್ದಂತೆ, ಅವರು ಕಚ್ಚಾ ವಸ್ತುಗಳ ಮೂಲಗಳ ಮತ್ತು ವಿತರಣಾ ವಾಹಕಗಳು ತಮ್ಮ ಒಡೆತನದ ಕಡಿಮೆ. ಈ ಕಾರ್ಯಗಳನ್ನು ಹೆಚ್ಚು ಚಟುವಟಿಕೆಗಳನ್ನು ಉತ್ತಮವಾಗಿ ಅಥವಾ ಹೆಚ್ಚು ವೆಚ್ಚ ಪರಿಣಾಮಕಾರಿಯಾಗಿ ಮಾಡಬಹುದು ಇತರ ಸಂಸ್ಥೆಗಳಿಗೆ ಹೊರಗುತ್ತಿಗೆ ಮಾಡಲಾಗುತ್ತಿದೆ. ಪರಿಣಾಮ ದೈನಂದಿನ ಜಾರಿ ಕಾರ್ಯಾಚರಣೆಗಳ ವ್ಯವಸ್ಥಾಪನಾ ನಿಯಂತ್ರಣಗಳನ್ನು ಕಡಿಮೆ ಮಾಡುವಾಗ, ತೃಪ್ತಿ ಗ್ರಾಹಕರ ಬೇಡಿಕೆಗೆ ತೊಡಗಿಕೊಂಡಿರುವ ಸಂಘಟನೆಗಳು ಸಂಖ್ಯೆ ಹೆಚ್ಚಿಸುವುದು. ಕಡಿಮೆ ನಿಯಂತ್ರಣ ಮತ್ತು ಹೆಚ್ಚು ಪೂರೈಕೆ ಸರಪಳಿ ಪಾಲುದಾರರು ಪೂರೈಕೆ ಸರಣಿ ನಿರ್ವಹಣೆ ಪರಿಕಲ್ಪನೆಯನ್ನು ರಚನೆಗೆ ದಾರಿ. ಪೂರೈಕೆ ಸರಣಿ ನಿರ್ವಹಣೆ ಉದ್ದೇಶ ಹೀಗೆ ದಾಸ್ತಾನು ಗೋಚರತೆಯನ್ನು ಮತ್ತು ದಾಸ್ತಾನು ಚಳುವಳಿಯ ವೇಗ ಸುಧಾರಣೆ, ಪೂರೈಕೆ ಸರಪಳಿ ಪಾಲುದಾರರು ನಂಬಿಕೆ ಮತ್ತು ಸಹಯೋಗದೊಂದಿಗೆ ಸುಧಾರಿಸುವುದು.

ವ್ಯಾಪಾರ ಮತ್ತು ವಹಿವಾಟು
ಕಪ್ಪು ಪಿಕಳಾರ

ಇದನು ಹಿಮಾಲಯದ ಕಪ್ಪು ಪಿಕಳಾರ ಅಥವಾ ಏಷ್ಯನ್ ಕಪ್ಪು ಪಿಕಳಾರ (Hypsipetes leucocephalus) ಎಂದು ಕರೆಯಲಾಗುತ್ತದೆ  , ಗುಬ್ಬಚ್ಚಿ ಜಾತಿಯ ಹಕ್ಕಿಗಳ ಬುಲ್ಬುಲ್ ಕುಟುಂಬದ ಸದಸ್ಯ. ಇದು ದಕ್ಷಿಣ ಚೀನಾ ಪೂರ್ವದಿಂದ ಭಾರತದಿಂದ ದಕ್ಷಿಣ ಏಷ್ಯಾದ ವರೆಗು ಕಂಡುಬರುತ್ತದೆ. ಇದು 1830 ರಲ್ಲಿ  Nicholas Aylward Vigors ಸ್ಥಾಪಿಸಿದ ಕುಲ Hypsipetes ಗೆ ಸೇರಿದ ಹಕ್ಕಿ. ಏಷ್ಯಾದಾದ್ಯಂತ ಹಲವಾರು ಉಪವರ್ಗಗಳನ್ನು  ಹೆಚ್ಚಾಗಿ ಕಪ್ಪು ಬೂದು ಹಿಡಿದ ದೇಹದ ಬಣ್ಣದಿಂದ ಗುರುತಿಸಲಾಗುತ್ತದೆ.  ಕಾಲುಗಳು ಮತ್ತು ಬಿಲ್ ಯಾವಾಗಲೂ  ಕಿತ್ತಳೆ ಕೆಂಪು ಬಣ್ಣದಿಂದ ಕೂಡಿರುತ್ತದೆ . ಪಶ್ಚಿಮ ಘಟ್ಟಗಳು ಮತ್ತು ಶ್ರೀಲಂಕಾ ಸಂಬಂಧಿತ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಪ್ರತ್ಯೇಕಿತ ಜಾತಿಯ "ಚದರ ಬಾಲದ ಬುಲ್ಬುಲ್" ( Hypsipetes ganeesa ) ಎಂದು ಕರೆಯುತ್ತಾರೆ.

ವಿವರಣೆ
ಕಪ್ಪು ಪಿಕಳಾರದ ಉದ್ದ 24-25 ಸೆಂ ಆಗಿದೆ ಮತ್ತು ದೀರ್ಘ ಬಾಲವನ್ನು ಹೊಂದಿದೆ. ಕೊಕ್ಕು, ಕಾಲುಗಳು, ಮತ್ತು ಪಾದಗಳೆಲ್ಲ ಕಿತ್ತಳೆ ಕೆಂಪು  ಮತ್ತು ತಲೆಯು ಬಿಳಿ ನಯವಾದ ಲಾಂಛನವು ಇರುತ್ತದೆ.

ಜೀವಿವರ್ಗೀಕರಣ ಶಾಸ್ತ್ರ ಮತ್ತು ವಿಧಾನ
ಕಪ್ಪು ಪಿಕಳಾರ ಮತ್ತು ಇದರ ಕೆಲವು ಉಪಜಾತಿಗಳ ಜೀವಿವರ್ಗೀಕರಣ ತುಂಬ ಸಂಕಿರ್ಣ. ಏಷ್ಯಾ ಒಳಗೆ, 'Ganeesa' ಸಾಮಾನ್ಯವಾಗಿ ಉಪಜಾತಿ H. leucocephalus ಗೆ ಸೇರಿದ್ದು ಎಂದು ಪರಿಗಣಿಸಲ್ಪಟ್ಟಿದೆ. ಆದರೆ  ಪಶ್ಚಿಮ ಘಟ್ಟಗಳು ಮತ್ತು ಶ್ರೀಲಂಕಾದ ಕೆಲ ಪ್ರದೇಶಗಳಲ್ಲಿ ಪ್ರತ್ಯೇಕ ಜಾತಿ ಎಂದು ಪರಿಗಣಿಸಲ್ಪಡುತ್ತದೆ.
leucocephalus ನಾಮನಿರ್ದೇಶನ ಜಾತಿಯು ದಕ್ಷಿಣ ಪೂರ್ವ ಚೀನಾ, ಮ್ಯಾನ್ಮಾರ್ ಮತ್ತು ಇಂಡೋಚೈನಾ ಹಿಮಾಲಯ ಉತ್ತರ ಮತ್ತು ಪೂರ್ವ ಬಾಗಗಳಲ್ಲಿ ಕಂಡುಬರುತ್ತದೆ.psaroides Vigors, ೧೮೩೧ರಲ್ಲಿ ವಾಯವ್ಯ ಮ್ಯಾನ್ಮಾರ್ ಮೂಲಕ ಪಾಕಿಸ್ತಾನ ಮತ್ತು ಭಾರತ (ಅರುಣಾಚಲ ಪ್ರದೇಶ), ಅಫ್ಘಾನಿಸ್ಥಾನ (ಕುನಾರ್ ವ್ಯಾಲಿ) ಹಿಮಾಲಯದ ಸಮೀಪದಲ್ಲಿ ಕಂಡುಬಂದಿತ್ತು.

ಬಾಹ್ಯ ಸಂಪರ್ಕಗಳು 
http://ibc.lynxeds.com/species/himalayan-black-bulbul-hypsipetes-leucocephalus

ಉಲ್ಲೇಖಗಳು 

ಹಕ್ಕಿಗಳು
ಕುಂಬಳೆ

ಕುಂಬಳೆ (കുംബള) ಸ್ಥಳೀಯವಾಗಿ ಕುಂಬ್ಳೆ ಅಥವಾ ಕುಂಬಳ ಎಂದೂ ಕರೆಯುತಾರೆ. ಇದು  ಒಂದು ಸಣ್ಣ ಪಟ್ಟಣ, ಉಪ್ಪಳ  ೧೧ ಕಿಮೀ ದಕ್ಷಿಣಕ್ಕೆ  ಮತ್ತು ಕಾಸರಗೋಡು ಪಟ್ಟಣದ  ೧೨ ಕಿಮೀ ಉತ್ತರಕ್ಕೆ, ಕಾಸರಗೋಡು ಜಿಲ್ಲೆ, ಕೇರಳ, ಭಾರತದಲ್ಲಿ ಇದೆ. ಕುಂಬಳೆಯು ಖಾರಿಯ ಬಾಯಿ ಶಿರಿಯ ನದಿಯಿಂದ ರೂಪುಗೊಂಡಿದೆ.

ಇದರ ಮೂಲ ಹೆಸರು ಕನಿಪುರ ಮಹರ್ಷಿ ಕಣ್ವ ಹೆಸರಿಂದ ಹುಟ್ಟಿಕೊಂಡಿದೆ. ಆದದ್ದರಿಂದ ಕನ್ವಪುರ ಹೆಸರು ನಂತರ ಅಮೇಲೆ ಕನಿಪುರ ಎಂದು ಸಮುದಾಯಗಳ ಬಾಯಿ ಮಾತಾಯಿತ್ತು . ಅಲ್ಲಿ ಕುಂಬ್ಳೆ ಗೋಪಾಲಕೃಷ್ಣ ಐತಿಹಾಸಿಕವು  ಪ್ರಾಚೀನ ದೇವಾಲಯವಾಗಿ ಕಲ್ಪಿಸಲಾಗಿತ್ತು ಎಂದು ಕಣ್ವ ಮಹರ್ಷಿ ಭಾವಿಸಿದ್ದರು. ಕುಂಬ್ಳೆ ಒಮ್ಮೆ ತುಳುವ ರಾಜಪ್ರಭುತ್ವದ ದಕ್ಷಿಣ ಭಾಗವನ್ನು ಆಳಿದ ಕುಂಬಳ ಕಿಂಗ್ಸ ಅವರ ಸ್ಥಾನವಾಗಿತ್ತು. ಪ್ರಾಚೀನ ಕಾಲದಲ್ಲಿ ಇದು ಒಂದು ಸಣ್ಣ ಬಂದರು.

ಕುಂಬ್ಳೆಯ ಕೆಲವು ಪ್ರಾಮುಖ್ಯ ಐತಿಹಾಸಿಕ ಸ್ಥಳಗಳು:
• ಶ್ರೀ ಪಾರ್ಥಸಾರಥಿ ದೇವಾಲಯ, ಮುಂಜುಗವು.

• ಅನಂತಪುರ ಲೇಕ್ ದೇವಾಲಯ ಕೇರಳದ ಒಂದೇ ಸರೋವರದ ದೇವಸ್ಥಾನವು  ಮೂಲಾ ಸ್ಥಾನ ಅಥವಾ ತಿರುವನಂತಪುರಂ ಪ್ರಸಿದ್ಧ ಪದ್ಮನಾಭಸ್ವಾಮಿ ದೇವಾಲಯದ ಮೂಲವಾಗಿದೆ ಎಂದು ನಂಬಲಾಗಿದೆ.     • ಅರಿಕಡಿ ಹನುಮಾನ್ ಮಂದಿರ, ಕುಂಬ್ಳೆ ಕೋಟೆಯ ಕಾಲ್ನಡಿಗೆಯಲ್ಲಿ ದಿಕ್ಕಿಗಿರುವ. ಇದು ಬೇಕಲ್ ಕೋಟೆಯ ನಿರ್ಮಿಸಿದ ಕೆಳದಿ ನಾಯಕರು ನಿರ್ಮಿಸಿದರು.

ಕುಂಬ್ಳೆಯಲ್ಲಿ ಅನೇಕ ಸರ್ಕಾರಿ  ಮತ್ತು ಅಲ್ಲದ ಸರ್ಕಾರಿ ಶೈಕ್ಷಣಿಕ ಸಂಸ್ಥೆಗಳು ನೆಲೆಗೊಂಡಿದೆ.
• ಸರ್ಕಾರಿ ಹಿರಿಯ ಬೇಸಿಕ್ ಶಾಲೆ, ಒಂದು ಹಿರಿಯ ಪ್ರಾಥಮಿಕ ಶಾಲೆ ಶತಕದ ಹಳೆಯದಾದ ಕುಂಬಳ ಪಟ್ಟಣದ ಹೃದಯದ ಬಳಿ ಇದೆ ಮತ್ತು ಅದರ ಬೋಧನೆಯು ಅನುಭವ ಕೈಗಳನ್ನು ಹೊಂದಿದೆ.

•  ಕುಂಬಳ ಪೊಲೀಸ್ ಠಾಣೆ ಬಳಿ ಇರುವ ಸರ್ಕಾರಿ ಹೈಯರ್ ಸೆಕೆಂಡರಿ ಶಾಲೆ ಕುಂಬ್ಳದ ಒಂದೇ ಒಂದು ಸರ್ಕಾರಿ ಹೈಯರ್ ಸೆಕೆಂಡರಿ ಶಾಲೆ.
 
• ಹೋಲಿ ಫ್ಯಾಮಿಲಿ ಅನುದಾನಿತ ಹಿರಿಯ ಪ್ರಾಥಮಿಕ ಶಾಲೆ, ಬದಿಯಡ್ಕ ರಸ್ತೆ. ಇವರು 2010 ರಲ್ಲಿ ತನ್ನ 75 ವರ್ಷಗಳ (ಡೈಮಂಡ್ ಜುಬಿಲಿ)ಯನ್ನು ಆಚರಿಸಿಕೊಂಡಿತು.
ಇದೆ ಕುಂಬಳ ಪಟ್ಟಣದ ವಿಶೇಷತೆ.

ಉಲ್ಲೇಖಗಳು

ಕೇರಳ
ಅಮೆರಿಕನ್ ಏರ್ಲೈನ್ಸ್

ಅಮೆರಿಕನ್ ಏರ್ಲೈನ್ಸ್, ಇಂಕ್ (ಎಎ) ಫೋರ್ಟ್ ವರ್ತ್, ಟೆಕ್ಸಾಸ್ನಲ್ಲಿ ಪ್ರಧಾನ ಕಾರ್ಯಾಲಯಹೊಂದಿರುವ ಪ್ರಮುಖ ಅಮೆರಿಕನ್ ಏರ್ಲೈನ್. ವ್ಯಾಪಕ ಅಂತಾರಾಷ್ಟ್ರೀಯ ಮತ್ತು ದೇಶೀಯ ಜಾಲ ಕಾರ್ಯಾಚರಣಾ, ಅಮೆರಿಕನ್ ಏರ್ಲೈನ್ಸ್ ವಿಮಾನ ಶ್ರೇಣಿಯು ಗಾತ್ರ ಮತ್ತು ಆದಾಯ, ಮತ್ತು ಯುನೈಟೆಡ್ ಏರ್ಲೈನ್ಸ್ ನಂತರ, ಸೇವೆ ಸ್ಥಳಗಳಿಗೆ ಸಂಖ್ಯೆಯಿಂದ ವಿಶ್ವದ ಎರಡನೇ ಅತಿ  ದೊಡ್ಡ ವಿಮಾನಯಾನ ಸಂಸ್ಥೆಯಾಗಿದೆ. ಇದು ಡಲ್ಲಾಸ್ / ಫೋರ್ಟ್ ವರ್ತ್ ಅನ್ನು ತನ್ನ ಮುಖ್ಯ ಕೇಂದ್ರವಾಗಿದೆ, ಜೊತೆಗೆ ಷಾರ್ಲೆಟ್, ಲಾಸ್ ಏಂಜಲೀಸ್, ನ್ಯೂಯಾರ್ಕ್ ಜೆಎಫ್, ನ್ಯೂಯಾರ್ಕ್ ಲಗಾರ್ಡಿಯಾ, ಮಿಯಾಮಿ, ಚಿಕಾಗೋ- ಓ'ಹೆರ್, ಫಿಲಡೆಲ್ಫಿಯಾ, ಫೀನಿಕ್ಸ್, ಮತ್ತು ವಾಷಿಂಗ್ಟನ್, ಡೀಸೀ, ನಿಲ್ದಾಣಗಳನ್ನು ತನ್ನ ಕಾರ್ಯ ಕೇಂದ್ರಗಳನ್ನಾಗಿಸಿಕೊಂಡಿದೆ ಮತ್ತು ಅಲ್ಲಿಂದ ಕಾರ್ಯನಿರ್ವಹಿಸುತ್ತದೆ. ಅದರ ಪ್ರಾಥಮಿಕ ಸುಸ್ಧಿತಿಯಲ್ಲಿಡುವ ತುಲ್ಸಾ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಇದೆ. ಫೋರ್ಟ್ ವರ್ಥ್, ಟೆಕ್ಸಾಸ್ನಲ್ಲಿ ಕೇಂದ್ರ ಕಾರ್ಯಾಲಯ ಹೊಂದಿರುವ ಕಂಪನಿ, ಅಟ್ಲಾಂಟಾ, ಬಾಸ್ಟನ್, ಲಂಡನ್ ಹೀಥ್ರೂ, ರೇಲಿ-ಡರ್ಹಾಮ್, ಸ್ಯಾನ್ ಆಂಟೋನಿಯೊ, ಮತ್ತು ಸ್ಯಾನ್ ಫ್ರಾನ್ಸಿಸ್ಕೊ ನಿಲ್ದಾಣಗಳಲ್ಲೂ ತನ್ನ ಛಾಪನ್ನು ಗಣನೀಯವಾಗಿ ಹೊಂದಿದೆ. ಇದರ ಮೂಲ ಸ್ಪರ್ಧಿಗಳಉ ಡೆಲ್ಟಾ ಏರ್ಲೈನ್ಸ್, ಯುನೈಟೆಡ್ ಏರ್ಲೈನ್ಸ್ , ಮತ್ತು ಸೌತ್ವೆಸ್ಟ್ ಏರ್ಲೈನ್ಸ್.
ಅಮೆರಿಕನ್ ಏರ್ಲೈನ್ಸ್ ಒನ್ವರ್ಲ್ಡ್ ವಿಮಾನಯಾನ ಸಂಸ್ಥೆಗಳ ಮೈತ್ರಿಕೂಟದ ಸ್ಥಾಪಕ ಸದಸ್ಯ ರಾಷ್ಟ್ರವಾಗಿದ್ದು, ಮತ್ತು ಸಾಗರದಾಚೆಗೆ ಮಾರುಕಟ್ಟೆಯಲ್ಲಿ ಅಟ್ಲಾಂಟಿಕ್ ಮಾರುಕಟ್ಟೆಯಲ್ಲಿ ಮತ್ತು ಜಪಾನ್ ಏರ್ಲೈನ್ಸ್ ಜೊತೆ ಬ್ರಿಟಿಷ್ ಏರ್ವೇಸ್, ಫಿನ್ನೈರ್, ಮತ್ತು ಇತರವುಗಳಲ್ಲಿ ದರಗಳು, ಸೇವೆಗಳು, ಮತ್ತು ವೇಳಾಪಟ್ಟಿ ಸಂಘಟಿಸುತ್ತದೆ. ಪ್ರಾದೇಶಿಕ ಸೇವಾವಿಭಾಗ ಬ್ರಾಂಡ್ ಹೆಸರು ಅಮೇರಿಕನ್ ಈಗಲ್ ಅಡಿಯಲ್ಲಿ ಸ್ವತಂತ್ರ ಮತ್ತು ಅಂಗ ಸಂಸ್ಥೆಗಳನ್ನು ನಿರ್ವಹಿಸುತ್ತಿದೆ.

ಇತಿಹಾಸ
ಹಿಂದಿನ ಅಮೆರಿಕನ್ ಏರ್ಲೈನ್ಸ್ (ಸ್ವತಃ 80 ವಾಹಕಗಳ ವಿಲೀನಗೊಳಿಸಿದ) 1930 ರಲ್ಲಿ ಸ್ಥಾಪನೆಯಾದಾಗಿನಿಂದ ಅದರಲ್ಲಿ ಅನೇಕ ವಾಹಕ-ಸಂಸ್ಥೆಗಳು ಜೊತೆಗೆ ವಿಲೀನ ಹೊಂದಿತು. 1971 ರಲ್ಲಿ ನಡೆದ ಟ್ರಾನ್ಸ್ ಕೆರಿಬಿಯನ್ ಏರ್ವೇಸ್, 1987 ರಲ್ಲಿ ಏರ್ ಕ್ಯಾಲಿಫೋರ್ನಿಯಾ 1999 ರಲ್ಲಿ ರೆನೋ ಏರ್, ವಿಲೀನಗೊಂಡಿದ್ದಾರೆ  ಟ್ರಾನ್ಸ್ ವರ್ಲ್ಡ್ ಏರ್ಲೈನ್ಸ್ 2001 ರಲ್ಲಿ (ಟ್), ಮತ್ತು 2015 ರಲ್ಲಿ  ಅಮೇರಿಕಾದ ಏರ್ವೇಸ್.

ಗಮ್ಯಸ್ಥಾನಗಳು
ಅಮೆರಿಕನ್ ಏರ್ಲೈನ್ಸ್ ಡೆಲ್ಟಾ ಏರ್ಲೈನ್ಸ್ ಮತ್ತು ಯುನೈಟೆಡ್ ಏರ್ಲೈನ್ಸ್, ಹಿಂದಿಕ್ಕಿ ವಿಶ್ವದ ನಾಲ್ಕು ಖಂಡಗಳಿಗೆ ಸೇವೆಸಲ್ಲಿಸುತ್ತದೆ. ಲಾಸ್ ಏಂಜಲೀಸ್ ಹಬ್ (ಲ್ಯಾಕ್ಸ್) ಏಷ್ಯಾ ಪ್ರಾಥಮಿಕ ಗೇಟ್ವೇ ಹಾಗೆಯೇ ಡಲ್ಲಾಸ್ / ಫೋರ್ಟ್ ವರ್ತ್ ಮತ್ತು ಮಿಯಾಮಿ ನಲ್ಲಿ ಹಬ್ಸ್ ಅಮೆರಿಕಕ್ಕೆ ಗೇಟ್ವೇ ಆಗಿ ಬಳಸಲ್ಪಡುತ್ತದೆ, ಫಿಲಡೆಲ್ಫಿಯಾ ಮತ್ತು ನ್ಯೂಯಾರ್ಕ್ ಕೆನಡಿ (ಜೆಎಫ್ಕೆ) ನಲ್ಲಿ ಕೇಂದ್ರಗಳನ್ನು ಹೊಂದಿದೆ ಮತ್ತು ಅದನ್ನು ಅಮೆರಿಕ ಮತ್ತು ಯೂರೋಪ್ ಎರಡೂ ಗೇಟ್ವೇ ಆಗಿ ಬಳಸಲ್ಪಡುತ್ತದೆ. ಅಮೇರಿಕಾದಲ್ಲಿ, ಅಮೆರಿಕನ್ ಡೆಲ್ಟಾ ಏರ್ಲೈನ್ಸ್ ನಂತರ ಎರಡನೆಯ ಅತಿ ದೊಡ್ಡ ಸಂಖ್ಯೆ ಅಂತರರಾಷ್ಟ್ರೀಯ ಸ್ಥಳಗಳಿಗೆ ಸೇವೆ ಒದಗಿಸುತ್ತದೆ.

ಸಂಕೇತ ಹಂಚಿಕೆಯ ಒಪ್ಪಂದಗಳು
ಒನ್ವರ್ಲ್ಡ್ ಸದಸ್ಯರ ಸಹಭಾಗಿತ್ವ ಮತ್ತು ಸಂಕೇತ ಹಂಚಿಕೆಯ ಒಪ್ಪಂದಗಳು ಜೊತೆಗೆ, ಅಮೆರಿಕನ್ ಏರ್ಲೈನ್ಸ್ ಮೇ 2015 ರ ವೇಳೆಗೆ ಕೆಳಕಂಡ ವಿಮಾನಯಾನ ಸಂಕೇತ ಹಂಚಿಕೆಯ ಒಪ್ಪಂದಗಳು ಹೊಂದಿದೆ: ಏರ್ ಟಹೀಟಿ ನುಯಿ  ಸ್ಥಳೀಯ ಏರ್ಲೈನ್ಸ್ / ಹರೈಸನ್ ಏರ್ ಕೇಪ್ ಏರ್ ನಗರಗಳಿಂದ ಫಿಜಿ ಏರ್ವೇಸ್  ಗಲ್ಫ್ ಏರ್ ಹೇನನ್ ಏರ್ಲೈನ್ಸ್  ಇಂಟೆರ್ಜೆತ್ ಜೆಟ್ ಸ್ಟಾರ್ ಏರ್ವೇಸ್ ಜೆಟ್ ಸ್ಟಾರ್ ಜಪಾನ್ ಕೊರಿಯನ್ ಏರ್ ಓಪೆನ್ಶ್ಕಿಎಸ್ ಸೀಬಾರ್ನ್ ಏರ್ಲೈನ್ಸ್  ವಿಧ ನಿರ್ದಿಷ್ಟವಾಗಿ, ಅಮೆರಿಕನ್ ಸಾಗರದಾಚೆಗೆ ಮಾರ್ಗಗಳಲ್ಲಿ ಕ್ವಾಂಟಾಸ್ ಅಟ್ಲಾಂಟಿಕ್ ನ ದಾಟುವ ಮಾರ್ಗಗಳಲ್ಲಿ ಮತ್ತು ಜಪಾನ್ ಏರ್ಲೈನ್ಸ್ ಮತ್ತು ಬ್ರಿಟಿಷ್ ಏರ್ವೇಸ್, ಐಬೇರಿಯಾ, ಮತ್ತು ಫಿನ್ನೈರ್ ಜಂಟಿಯಾಗಿ ಹೊಂದಿದೆ.

ಉಲ್ಲೇಖಗಳು

ವಿಮಾನಯಾನ ಕಂಪನಿಗಳು
ಮಾಧವ ಗಾಡ್ಗೀಳ್

ಮಾಧವ ಗಾಡ್ಗೀಳ್ (೧೯೪೨)ರವರು ಭಾರತೀಯ ಪರಿಸರವಿಜ್ಞಾನಿ,ಲೇಖಕ,ಅಂಕಣಕಾರ ಹಾಗೂ  ಸೆಂಟರ್ ಆಫ್ ಇಕೋಲಾಜಿಕಲ್ ಸೈನ್ಸ್ನ ಸ್ಥಾಪಕ . ಇವರು ಪ್ರಧಾನಮಂತ್ರಿಗಳ ವೈಜ್ಞಾನಿಕ ಸಲಹಾ ಮಂಡಳಿಯ ಸದಸ್ಯರಾಗಿ ಮತ್ತು ಪಶ್ಚಿಮಘಟ್ಟಗಳ  ಸಂರಕ್ಷಣೆಯ ಕುರಿತು ರಚಿಸಲಾದ ಪಶ್ಚಿಮಘಟ್ಟ  ಪರಿಸರವಿಜ್ಞಾನ ಪರಿಣಿತರ ತಂಡ (ಗಾಡ್ಗೀಳ್ ಸಮಿತಿ)ಯ ಮುಖ್ಯಸ್ಥರಾಗಿದ್ದರು.

ಜನನ ಮತ್ತು ವಿದ್ಯಾಭ್ಯಾಸ'
ಮಾಧವ ಗಾಡ್ಗೀಳ್‌ರವರು ೨೪ ಮೇ ೧೯೪೨ರಲ್ಲಿ ಪುಣೆಯಲ್ಲಿ ಪ್ರಮೀಳಾ ಹಾಗೂ  ಅರ್ಥಶಾಸ್ತ್ರಜ್ಞರಾದ ಧನಂಜಯ ರಾಮಚಂದ್ರ ಗಾಡ್ಗೀಳ್ (ಗಾಡ್ಗೀಳ್ ಫಾರ್ಮುಲಾದ ಕೃರ್ತ) ದಂಪತಿಗಳಿಗೆ ಜನಿಸಿದರು.ಗಾಡ್ಗೀಳ್‌ರವರು ಪುಣೆಯ ಫರ್ಗ್ಯೂಸನ್ ಕಾಲೇಜಿನಲ್ಲಿ ಜೀವಶಾಸ್ತ್ರದ ಪದವಿ, ಮುಂಬಯಿ ವಿಶ್ವವಿದ್ಯಾಲಯದಲ್ಲಿ ಪ್ರಾಣಿಶಾಸ್ತ್ರದ ಪದವಿ ಹಾಗೂ ಹಾರ್ವರ್ಡ್ ವಿಶ್ವವಿದ್ಯಾಲಯದಲ್ಲಿ ಪಿ.ಎಚ್.ಡಿ ಪದವಿ ಪಡೆದಿದ್ದಾರೆ.

ವೃತ್ತಿಜೀವನ
೧೯೭೧ರಲ್ಲಿ ಅಮೇರಿಕಾದಿಂದ ಭಾರತಕ್ಕೆ ಮರಳಿದ ಗಾಡ್ಗೀಳ್‌ರವರು ಅಗರ್ಕರ್ ಸಂಶೋಧನಾ ಸಂಸ್ಥೆಯಲ್ಲಿ ೨ ವರ್ಷ ಕೆಲಸ ನಿರ್ವಹಿಸಿ, ೧೯೭೩ರಲ್ಲಿ ಬೆಂಗಳೂರಿನ  ಐಐಎಸ್‌ಸಿ ಸೇರಿದರು,ಅಲ್ಲಿ ೩೦ವರ್ಷಗಳ ಕಾಲ ವಿವಿಧ ಹುದ್ದೆಗಳನ್ನು ಅಲಂಕರಿಸಿ, ೨೦೦೪ರಲ್ಲಿ ಸಂಸ್ಥೆಯ ಮುಖ್ಯಸ್ಥರಾಗಿ ನಿವೃತ್ತಿ ಹೊಂದಿದರು.ಇದಲ್ಲದೆ ಗಾಡ್ಗೀಳ್‌ರವರು ಸ್ಟಾನ್ಡ್‌ಫೋರ್ಡ್ ವಿಶ್ವವಿದ್ಯಾಲಯ ಹಾಗೂ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಲ್ಲಿ ಅತಿಥಿ ಉಪನ್ಯಾಸಕರಾಗಿಯೂ ಸೇವೆ ಸಲ್ಲಿಸಿದ್ದಾರೆ.

ಪ್ರಮುಖ ಕೆಲಸಗಳು
೧೯೮೦ರ ದಶಕದಲ್ಲಿ ನೀಲಗಿರಿ ಅರಣ್ಯ ಪ್ರದೇಶವನ್ನು ಭಾರತದ ಮೊದಲ ಜೈವಿಕ ಅರಣ್ಯವನ್ನಾಗಿಸುವುದರಲ್ಲಿ ಗಾಡ್ಗೀಳ್‌ರವರ ಸಂಶೋಧನೆಗಳು ಪ್ರಮುಖ ಪಾತ್ರ ವಹಿಸಿವೆ.
೨೦೧೦-೨೦೧೧ರಲ್ಲಿ ಗಾಡ್ಗೀಳ್ ಸಮಿತಿಯ ಮುಖ್ಯಸ್ಥರಾಗಿ ಪಶ್ಚಿಮಘಟ್ಟಗಳ ಸಂರಕ್ಷಣೆಯ ಕುರಿತಾಗಿ ೧೮ ತಿಂಗಳುಗಳ ಕಾಲ ಶ್ರಮವಹಿಸಿ,ಸಂಶೋಧನೆ ನಡೆಸಿ ಜಾಗತಿಕ ಅತೀ ಸೂಕ್ಷ್ಮ ಜೀವ ವೈವಿಧ್ಯತಾ ತಾಣವಾದ ಪಶ್ಚಿಮಘಟ್ಟಗಳ ಪರಿಸರ ಸಂರಕ್ಷಣೆಗಾಗಿ  ಗಾಡ್ಗೀಳ್ ವರದಿ (೩೦ ಆಗಸ್ಟ್ ೨೦೧೧)ಯನ್ನು ಸಲ್ಲಿಸಿದ್ದಾರೆ.
೨೦೦೨ರಲ್ಲಿ ಜೀವ ಸಂರಕ್ಷಣಾ ಕಾಯಿದೆಯ ಕರಡು ಸಮಿತಿ ಸದಸ್ಯರಾಗಿ ಗಾಡ್ಗೀಳ್‌ರವರು ಮಾಡಿದ ಶಿಫಾರಸ್ಸುಗಳನ್ನು ರಾಷ್ಟ್ರೀಯ ಜೀವ ಸಂರಕ್ಷಣಾ ಸಮಿತಿಯು ಅಂಗೀಕರಿಸಿದೆ.
ಗಾಡ್ಗೀಳ್‌ರವರು ಜನಸಂಖ್ಯಾ ಜೀವಶಾಸ್ತ್ರ, ಸಂರಕ್ಷಣಾ ಶಾಸ್ತ್ರ,ಮಾನವ ಪರಿಸರವಿಜ್ಞಾನ, ಪರಿಸರವಿಜ್ಞಾನ ಚರಿತ್ರೆಯ ಕುರಿತಾಗಿ ೨೫೦ಕ್ಕೂ ಹೆಚ್ಚು ವೈಜ್ಞಾನಿಕ ಸಂಶೋಧನಾ ಲೇಖನಗಳನ್ನು ವಿವಿಧ ನಿಯತಕಾಲಿಕೆಗಳು ಮತ್ತು ವೃತ್ತಪತ್ರಿಕೆಗಳಲ್ಲಿ ಪ್ರಕಟಿಸಿದ್ದಾರೆ.
ಇದಲ್ಲದೆ, ದಿಸ್ ಫಿಶ್ಯೂರ್ಡ್ ಲ್ಯಾಂಡ್ (೧೯೯೨), ಇಕೋಲಾಜಿ ಆ್ಯಂಡ್ ಇಕ್ವಾಲಿಟಿ (೧೯೯೫) ಪುಸ್ತಕಗಳನ್ನು ಬರೆದಿದ್ದಾರೆ. ಮತ್ತು ೧೯೯೮ರಲ್ಲಿ ಪಿ.ಎಸ್.ಶೇಷಗಿರಿ ರಾವ್‌ರೊಂದಿಗೆ ನ್ಯೂಟರಿಂಗ್ ಬಯೋಡೈವರ್ಸಿಟಿ ಆನ್ ಇಂಡಿಯನ್ ಅಜೆಂಡಾ ಎಂಬ ಪುಸ್ತಕವನ್ನು ರಚಿಸಿದ್ದಾರೆ.
೨೦೦೫ರಲ್ಲಿ ಡೈವರ್ಸಿಟಿ: ದಿ ಕಾರ್ನರ್‌ಸ್ಟೋನ್ ಆಫ್ ಲೈಫ್ ಹಾಗೂ ಇಕೋಲಾಜಿಕಲ್ ಸರ್ವೆಸ್ ಎಂಬ ಪುಸ್ತಕಗಳನ್ನು ಬರೆದಿದ್ದಾರೆ. ಗಾಡ್ಗೀಳ್‌ರವರ ಎಲ್ಲಾ ಪುಸ್ತಕಗಳೂ ವಿವಿಧ ಭಾಷೆಗಳಿಗೆ ಅನುವಾದಗೊಂಡಿವೆ. ಗಾಡ್ಗೀಳ್‌ರವರು ಪ್ರಕಾಶಕರಾಗಿಯೂ ತಮ್ಮ ಪ್ರಕಾಶನದಿಂದ ಎರಡು ಮರಾಠಿ ವೈಜ್ಞಾನಿಕ ಪುಸ್ತಕಗಳನ್ನು ಹೊರತಂದಿದ್ದಾರೆ.

ಪ್ರಶಸ್ತಿ
ಇವರಿಗೆ ಭಾರತ ಸರಕಾರವು ೧೯೮೧ರಲ್ಲಿ  ಪದ್ಮಶ್ರೀ ಹಾಗೂ ೨೦೦೬ರಲ್ಲಿ ಪದ್ಮಭೂಷಣ ಪ್ರಶಸ್ತಿ ನೀಡಿ ಗೌರವಿಸಿದೆ.

ಉಲ್ಲೇಖ
ವಿಪ್ರೊ ಕಂಪನಿ

ವಿಪ್ರೊ ಕಂಪನಿ                                                                                     
ಇತಿಹಾಸ:
ವಿಪ್ರೊ ಕಂಪನಿಯನ್ನು ೨೯ ಡಿಸೆಂಬರ್ ೧೯೪೫ರಲ್ಲಿ ಸಂಘಟಿತವಾಯಿತು , ಕೃಷ್ಣ ವಾಸುದೇವ ಬಾವ್ಟರವರು  ಮುಂಬಯಿ ಮಹಾನಗರದಲ್ಲಿ ಮೊದಲು ಪ್ರಾರ್ಂಬಿಸಿಧರು. ಪಶ್ಚಿಮ   ಭಾರತದ ಪಾಮ್ ತೈಲ ಲಿಮಿಟೆಡ್ ಅನ್ನು ಸಂಸ್ಕರಿಸಲಾಗಿತ್ತು', ನಂತರ  ವಿಪ್ರೊ ಎಂದು ಸಂಕ್ಷಿಪ್ತಗೊಳಿಸಲಾಯಿತು ವಿಪ್ರೊ ಕಂಪನಿಯು ಆರಂಭದಲ್ಲಿ  ಸೂರ್ಯಕಾಂತಿ, ತರಕಾರಿ   ವ್ಯಾಪಾರ ಮತ್ತು ಒಂಟೆ ವ್ಯಾಪಾರ ಹೆಸರಿನಲ್ಲಿ ಕಂಪನಿಯನ್ನು ಪ್ರಾರಂಬಿಸಲಾಗಿತ್ತು ,೧೯೭೭ ರಂದು ಪಶ್ಚಿಮ  ಭಾರತದ ಪಾಮ್ ತೈಲ ಲಿಮಿಟೆಡ್ ಅನ್ನು ವಿಪ್ರೊ ಪ್ರಾಡಕ್ಟ್ಸ್ ಲಿಮಿಟೆಡ್ ಎಂದು ಬದಲಾಯಿಸಲಾಯಿತು.
ಸಿ ಇ ಒ,
ವಿಪ್ರೊ ಕಂಪನಿಯ ಪ್ರಸ್ತುತ ಸಿ ಇ ಒ,ಟಿ ಕೆ ಕುರಿಯನ್. ಟಿ ಕೆ ಕುರಿಯನ್ರವರು ಭಾರತೀಯ ಚಾರ್ಟರ್ಡ್ ಅಕೌಂಟೆಂಟ್ ಆಗಿದ್ದು ಅವರು ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಮತ್ತು ಕಾರ್ಯನಿರ್ವಾಹಕ ನಿರ್ದೇಶಕ ಹಾಗು ವಿಪ್ರೊ ಕಂಪನಿ ಲಿಮಿಟೆಡ್ ನ  ಸಹ ವಿಪ್ರೊ ಕಾರ್ಪೊರೇಟ್ ಎಕ್ಸಿಕ್ಯೂಟಿವ್ ಕೌನ್ಸಿಲ್ ಸದಸ್ಯರಾಗಿದ್ದಾರೆ.
ವಿಪ್ರೊ ಕಂಪನಿಯು ಉತ್ಪಾದಿಸುವ ಉತ್ಪನ್ನಗಳು:-
ಲ್ಯಾಪ್ಟಾಪ್,ಮೊಬೈಲ್:-
        ವಿಪ್ರೊ ಕಂಪನಿಯು ಲೆನೊವೊ, ಡೆಲ್, ಸೋನಿ, ಸ್ಯಾಮ್ಸಂಗ್,  ಏಸರ್, ಆಪಲ್ ,ಮುಂತಾದ  ಕಂಪನಿಯ ಲ್ಯಾಪ್ಟಾಪ್ ಮತ್ತು  ಮೊಬೈಲ್ಗಳನ್ನು ಉತ್ಪಾದಿಸಲಾಗುತ್ತದೆ.
ವಿಪ್ರೊ ಕಂಪನಿಯ ಲಾಭ ಮತ್ತು ನಷ್ಟ ಖಾತೆ:-
ಲಾಭ ಮತ್ತು ವಿಪ್ರೋದ ನಷ್ಟ ಖಾತೆ:-
  ಮಾರ್ಚ್-೨೦೧೫ 
 ; ಮಾರಾಟ ವಹಿವಾಟು ೪೧೨೧೦.೦೦ , ತೆರಿಗೆ ೦.೨೦ ,   ನಿವ್ವಳ ಮಾರಾಟ ೪೧೨೦೯.೮೦ ,ಇತರೆ ಆದಾಯ ೨೪೯೯.೦೦,  ಸ್ಟಾಕ್ ಹೊಂದಾಣಿಕೆಗಳು ೨೫೨.೩೦,	ಒಟ್ಟು ಆದಾಯ ೪೩೯೬೩.೧೦

ಉದ್ಯಮ
ಮೀರಾಬಾಯಿ

ಮೀರಾಬಾಯಿ (೧೫೦೪-೧೫೫೮) ಶ್ರೀಕೃಷ್ಣ-ಭಕ್ತಿ ಮಾರ್ಗದ  ಬಹುಮುಖ್ಯ ಕವಯಿತ್ರಿ. ಈಕೆಯ ರಚನೆಗಳಲ್ಲಿ ಶ್ರೀಕೃಷ್ಣನನ್ನು ಕುರಿತು ಸಮರ್ಪಣ ಭಾವವಿದೆ.

ಜೀವನ ಪರಿಚಯ 

ಮೀರಾಬಾಯಿಯ ಹುಟ್ಟಿದ್ದು ಯಾವ ವರ್ಷದಲ್ಲಿ ಎಂಬುದನ್ನು ಕುರಿತು ನಿಖರವಾದ ಮಾತಿಲ್ಲ. ಈಕೆ ೧೫೦೪ರಲ್ಲಿ ರಾಜಸ್ಥಾನದ ಜೋಧಪುರದಲ್ಲಿ ಕುಡಕಿ ಎಂಬ ಗ್ರಾಮದಲ್ಲಿ ಹುಟ್ಟಿದಳು ಎಂದು ಅಂದಾಜು ಮಾಡಲಾಗಿದೆ. ಈಕೆಯ ತಂದೆ ರತ್ನಸಿಂಹ. ಬಾಲ್ಯದಲ್ಲೇ ಈಕೆಗೆ ಶ್ರೀಕೃಷ್ಣನಲ್ಲಿ ಮೋಹ ಉಂಟಾಯಿತು.  ಒಮ್ಮೆ ಮದುವೆಯ ದಿಬ್ಬಣ ಮನೆಯ ಮುಂದೆ ಹಾದು ಹೋಗುತ್ತಿದ್ದಾಗ ಬಾಲಿಕೆ ಮೀರಾ ತನ್ನ ಅಜ್ಜನನ್ನು ತನಗೆ ಯಾವಾಗ ಮದುವೆ ಎಂದು ಕೇಳಿದಳೆಂದೂ, ಆತ ತಮಾಷೆಗೆ "ನಿನ್ನ ಮದುವೆ ಆಗಲೇ ಶ್ರೀಕೃಷ್ಣನೊಂದಿಗೆ ಕೊಟ್ಟು ಮಾಡಿದ್ದೇವೆ" ಎಂದುದನ್ನೇ ಮೀರಾ ಗಂಭೀರವಾಗಿ ಸ್ವೀಕರಿಸಿದಳೆಂದೂ ಒಂದು ಕಥೆ ಇದೆ. 
 
ಮುಂದೆ ಉದಯಪುರದ ಮಾಹಾರಾಣಾ ಸಾಂಗಾ ಅವರ ಮಗ ಮಹಾರಾಣಾ ಕುಂವರ್ ಭೋಜರಾಜನ ಜೊತೆ ಮೀರಾಳ ವಿವಾಹವನ್ನು ನೆರವೇರಿಸಲಾಯಿತು. ಇದಾದ ಕೆಲವೇ ಸಮಯದ ನಂತರ ಈಕೆಯ ಪತಿ ಸ್ವರ್ಗಸ್ಥನಾದ. ಆಗಿನ ಕಾಲದ ರೂಢಿಯಂತೆ ಮೀರಾಳಿಗೆ ಸತಿ ಮಾಡಿಕೊಳ್ಳುವ ಅವಕಾಶವಿತ್ತು, ಆದರೆ ಮೀರಾ ಇದಕ್ಕೆ ಒಪ್ಪಲಿಲ್ಲ. ಆಕೆ ಸಂಸಾರದಲ್ಲಿ ವಿರಕ್ತಳಾಗಿ ಸಾಧುಗಳ ಸಂಗದಲ್ಲಿ ಹರಿ ಸಂಕೀರ್ತನೆ ಮಾಡುತ್ತಾ ಇದ್ದುಬಿಟ್ಟಳು.  ದೇವಸ್ಥಾನಗಳಲ್ಲಿ ಭಕ್ತರ ಸಮ್ಮುಖದಲ್ಲಿ ಆಕೆ ತಲ್ಲೀನಳಾಗಿ ಪದಗಳನ್ನು ಹಾಡುತ್ತಾ ನರ್ತಿಸುತ್ತಿದ್ದಳು. ಅವಳ ಬಂಧುಬಳಗದವರಿಗೆ ಇದು ಒಪ್ಪಿಗೆಯಾಗಲಿಲ್ಲ. ಮಾವನ ಮನೆಯವರು ಎಷ್ಟೋ ಸಲ ಅವಳಿಗೆ ವಿಷ ಕೊಟ್ಟು ಸಾಯಿಸುವ ಪ್ರಯತ್ನ ನಡೆಸಿದರು. ಇದರಿಂದ ಮನನೊಂದ ಮೀರಾಬಾಯಿ ದ್ವಾರಕಾ ಪಟ್ಟಣಕ್ಕೆ ಮತ್ತು ವೃಂದಾವನಕ್ಕೆ ಹೋಗಿರುತ್ತಿದ್ದಳು. ಅವಳಿಗೆ ಹೋದಲ್ಲೆಲ್ಲಾ ಗೌರವ ಪ್ರಾಪ್ತವಾಗುತ್ತಿತ್ತು.   ದ್ವಾರಕಾ ನಗರದಲ್ಲೇ ಈಕೆ ೧೫೫೮ರಲ್ಲಿ ಕೊನೆಯುಳಿರೆಳೆದಳು.

ಕೃತಿಗಳು 
ಮೀರಾಬಾಯಿಯ ಕೃತಿಗಳು ಭೋಜಪುರಿ ಭಾಷೆಯಲ್ಲಿವೆ. ಈ ಕೃತಿಗಳಲ್ಲಿ ನಮಗೆ ಮುಖ್ಯವಾಗಿ ಕಾಣುವುದು ಶ್ರೀಕೃಷ್ಣನನ್ನು ಕುರಿತು ಅನನ್ಯ ಭಕ್ತಿ ಮತ್ತು ಸಮರ್ಪಣ ಭಾವ. "ಗಿರಿಧರ ಗೋಪಾಲ" ಎಂಬುದು ಅವಳ ಅಂಕಿತ.  "ನನಗೆ ಏನಿದ್ದರೂ ಗಿರಿಧರ ಗೋಪಾಲ, ಬೇರಾರೂ ಇಲ್ಲ" ಎಂಬುದು ಅವಳ ಪದಗಳಲ್ಲಿ ವ್ಯಕ್ತವಾಗುವ ಭಾವ. ಮೀರಾಬಾಯಿ ಕುರಿತು ಅನೇಕ ಚಲನಚಿತ್ರಗಳನ್ನು ಭಾರತೀಯ ಭಾಷೆಗಳಲ್ಲಿ ತಯಾರಿಸಲಾಗಿದೆ . ಮೀರಾಬಾಯಿಯ ಕೃತಿಗಳನ್ನು ಲತಾ ಮಂಗೇಶ್ಕರ್ ಮತ್ತು ಎಂ.ಎಸ್.ಸುಬ್ಬುಲಕ್ಷ್ಮಿ ಅವರು ಹಾಡಿದ್ದಾರೆ,. 
 ನರಸಿಯ ಉಪಾಹಾರ
 ಗೀತಗೋವಿಂದದ ಭಾಷ್ಯ  
 ರಾಗ ಗೋವಿಂದ 
 ರಾಗ ಸೋರಠದ ಪದಗಳು 
 ಮೀರಾಬಾಯಿಯ ಪದಾವಲಿ (ಭಕ್ತಿಗೀತೆಗಳ ಸಂಗ್ರಹ)

ಇದನ್ನೂ ಗಮನಿಸಿ 
 ಭಕ್ತಿ
 ಹರಿದಾಸ

ಹೊರಗಿನ ಕೊಂಡಿಗಳು 
 ಸರಿತಾ ಜ್ಞಾನಾನಂದ, ಮೀರಾಬಾಯಿ, ರಾಷ್ತ್ರೋತ್ಥಾನ ಸಾಹಿತ್ಯ  
 ವಿಚಿತ್ರ ವಿಡಂಬನೆ ವಿಧಿಯ ಹಣೆಬರಹ
 ರಾಮರತ್ನವೆಂಬ ನಿಕ್ಷೇಪ
 ಕಟ್ಟಿ ಕಾಲಿಗೆ ಗೆಜ್ಜೆ

ಉಲ್ಲೇಖಗಳು

ಭಕ್ತಿಮಾರ್ಗದ ಕವಿ
ಕವಯಿತ್ರಿ
ಶಾರ್ಪ್ ಶೂಟರ್

ಚಿತ್ರ:ಶಾರ್ಪ್ ಶೂಟರ್
 
ನಿರ್ಮಾಣ:ಬಾಲ ಸುಬ್ರಹ್ಮಣ್ಯಂ  ಮತ್ತು ಬಿ.ವಿ.ಎಸ್ ಶ್ರೀನಿವಾಸ
ಕಥೆ-ಚಿತ್ರಕಥೆ-ನಿರ್ದೇಶನ: ಗೌಸ್ ಪೀರ್
ಛಾಯಾಗ್ರಹಣ: ಕರುಣಾಕರ್
ಸಂಗೀತ:ಎಮ್.ಎಸ್.ಶಿವ ಸಂತೋಷ್
ಬಿಡುಗಡೆ ದಿನಾಂಕ: ೧೧-ಡಿಸೆಂಬರ್- ೨೦೧೫
ತಾರಾಗಣ: ದಿಗಂತ್, ಸಂಗೀತಾ ಚವ್ಹಾಣ್,ಭಜರಂಗಿ ಲೋಕಿ, ಚಿಕ್ಕಣ್ಣ, ಅಚ್ಯುತ್ ಕುಮಾರ್, ಸತ್ಯಜಿತ್, ಲಕ್ಷ್ಮೀ, ಸುಧಾರಾಣಿ, ವಿಶೇಷ ಪಾತ್ರದಲ್ಲಿ ಐಂದ್ರಿತಾ ರೈ ಮತ್ತು ಇತರರು.
ಜೇಡರ ಕಣ್ಣಪ್ಪ(ದಿಗಂತ್) ಮತ್ತು ನಂದಿನಿ(ಸಂಗೀತಾ) ಎಂಬ ಎರಡು ಸರಳ ಪಾತ್ರಗಳ ನಡುವೆ ಸುತ್ತುವ ಕಥೆ. ಜೇಡರ ಕಣ್ಣಪ್ಪನಿಗೆ ಮೊದಲ ನೋಟದಲ್ಲಿಯೆ ನಂದಿನಿ ಮೇಲೆ ಪ್ರೀತಿ ಹುಟ್ಟುತ್ತದೆ. ಜೇಡರ ಕಣ್ಣಪ್ಪನಿಗೆ ಪ್ರೀತಿಯಾದರು ನಮ್ಮ ನಾಯಕಿ ನಂದಿನಿಗೆ ಅವನೆಂದರೆ ದ್ವೇಷ ಆದರೂ ನಾಯಕಿಗೆ ನಾಯಕನ ಮೇಲೆ ಪ್ರೀತಿಯಾಗುತ್ತದೆ.
ಒಂದು ಬಾರಿ ನಾಯಕಿಯ ಮೇಲೆ ಗ್ಯಾಂಗ್ ದಾಳಿಮಾಡಲು ಬಂದಾಗ ನಾಯಕ ಬಂದು ಅವಳನ್ನು ಕಾಪಾಡುತ್ತಾನೆ.ಹೀಗೆ ನಮ್ಮ ನಾಯಕಿಗೆ ನಾಯಕನ ಮೇಲೆ ಪ್ರೀತಿಯಾಗುತ್ತದೆ. ದಿಗಂತ್ ನಟನೆಯ ೨೫ನೇ ಸಿನಿಮಾ ಶಾರ್ಪ್ ಶೂಟರ್ ನಟ ದಿಗಂತ್ ರವರ ಪ್ರಯತ್ನಕ್ಕು ಮೀರಿದ್ದು ಉತ್ತಮ ನಟನೆಯ ಮೂಲಕ ಪ್ರೇಕ್ಷಕರನ್ನು ಮೋಡಿ ಮಾಡಿದ್ದಾರೆ.

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೫ ಕನ್ನಡಚಿತ್ರಗಳು
ಶಾಫ್ಟ್ (ಮೆಕ್ಯಾನಿಕಲ್ ಇಂಜಿನಿಯರಿಂಗ್)

ಶಾಫ್ಱ್ ಅಥವಾ ದಿಂಡು ಎಂದರೆ ತನ್ನ ಅಕ್ಷದ ಸುತ್ತ ತಿರುಗುವ ಒಂದು ಉದ್ದನೆಯ ಹಾಗೂ ಅಡ್ಡ ಸೀಳಿದಾಗ ಹೆಚ್ಚಾಗಿ ವೃತ್ತಾಕಾರವಾಗಿರುವ ಯಾಂತ್ರಿಕ ವಸ್ತುವಾಗಿದ್ದು, ಶಕ್ತಿಯನ್ನು ಬೇರೊಂದು ಶಾಪ್ಟಿಗೆ ಅಥವಾ ಶಕ್ತಿಯನ್ನು ಉತ್ಪಾದಿಸುವ  ಯಂತ್ರದಿಂದ,ಉಪಯೋಗಿಸುವ ಯಂತ್ರಕ್ಕೆ ವರ್ಗಾಯಿಸಲು ಬಳಸಲಾಗುತ್ತದೆ. ಇದರ ಮೇಲೆ ರಾಟೆ,ಗೇರು ಇತ್ಯಾದಿಗಳನ್ನು ಜೋಡಿಸಲಾಗುತ್ತದೆ.

ಶಾಪ್ಟ್ ಗಳ ವಿಧಗಳು
ಅವುಗಳನ್ನು ಮುಖ್ಯವಾಗಿ ಎರಡು ವಿಧಗಳಾಗಿ ವರ್ಗೀಕರಿಸಲಾಗಿದೆ.
 ಪ್ರಸರಣಾ ಶಾಪ್ಟ್ ಗಳು:- ಶಕ್ತಿಯನ್ನು ಉತ್ಪಾದಿಸುವ  ಯಂತ್ರದಿಂದ,ಉಪಯೋಗಿಸುವ ಯಂತ್ರಕ್ಕೆ ರವಾನಿಸಲು ಬಳಸಲಾಗುತ್ತದೆ. ಉದಾ:-ಕೌಂಟರ್ ಶಾಪ್ಟ್ ಗಳು ಮತ್ತು ಲೈನ್ ಶಾಫ್ಟ್ ಗಳು,ಇತ್ಯಾದಿ.
 ಯಂತ್ರ ಶಾಪ್ಟ್ ಗಳು:-ಇವುಗಳು ಯಂತ್ರದ ಅವಿಭಾಜ್ಯ ಅಂಗಗಳಾಗಿರುತ್ತವೆ.ಉದಾ:-ಕ್ರಾಂಕ್ ಶಾಫ್ಟ್,ಮೋಟಾರ್ ಶಾಫ್ಟ್ ಗಳು.

ಶಾಫ್ಟ್ ಗಳನ್ನು ತಯಾರಿಸಲು ಬಳಸುವ ವಸ್ತುಗಳು
ಮೆದು ಉಕ್ಕು(Mild steel)ಅನ್ನು ಸಾಮಾನ್ಯ ಶಾಫ್ಟ್ ಗಳನ್ನು ತಯಾರಿಸಲು ಬಳಸುತ್ತಾರೆ.ಸಧೃಡ ಹಾಗೂ ಶಕ್ತಿಯುತ ಶಾಫ್ಟ್ ಗಳನ್ನು ತಯಾರಿಸಲು, ಉಕ್ಕಿನ ಮಿಶ್ರಲೋಹಗಳಾದ, ನಿಕಲ್, ನಿಕಲ್-ಕ್ರೋಮಿಯಂ ಉಕ್ಕು ಅಥವಾ ಕ್ರೋಮಿಯಮ್-ವೆನೇಡಿಯಂ ಉಕ್ಕನ್ನು ಬಳಸಲಾಗುತ್ತದೆ. 
ಶಾಫ್ಟ್ ಗಳನ್ನು ಮೊದಲಿಗೆ, ಬಿಸಿ ರೋಲಿಂಗ್ ಅಥವಾ ತಂಪು ಡ್ರಾಯಿಂಗ್ ವಿಧಾನದಲ್ಲಿ ತಯಾರಿಸಿ ನಂತರ ಟರ್ನಿಂಗ್ ಮತ್ತು ಗ್ರೈಂಡಿಂ‍ಗ್ ವಿಧಾನಗಳಿಂದ ರೂಪಿಸಲಾಗುತ್ತದೆ.

ಶಾಫ್ಟ್ ಗಳ ಪ್ರಮಾಣಿತ ಗಾತ್ರಗಳು

ಯಂತ್ರ ಶಾಪ್ಟ್ ಗಳು
 ೨೫ ಮಿಮಿ ವರೆಗೆ  0.೫ ಮಿಮಿ ಹಂತಗಳು.
 ೨೫ ಮಿಮಿ ಯಿಂದ ೫೦ ಮಿಮಿ ವರೆಗೆ ೧ ಮಿಮಿ ಹಂತಗಳು.
 ೫೦ ಮಿಮಿ ಯಿಂದ ೧೦೦ ಮಿಮಿ ವರೆಗೆ ೨ ಮಿಮಿ ಹಂತಗಳು.
 ೧೦೦ ಮಿಮಿ ಯಿಂದ ೨೦೦ ಮಿಮಿ ವರೆಗೆ ೫ ಮಿಮಿ ಹಂತಗಳು.

ಪ್ರಸರಣಾ ಶಾಪ್ಟ್ ಗಳು
 ೨೫ ಮಿಮಿ ಯಿಂದ ೬೦ ಮಿಮಿ ವರೆಗೆ ೫ ಮಿಮಿ ಹಂತಗಳು.
 ೬೦ ಮಿಮಿ ಯಿಂದ ೧೧೦ ಮಿಮಿ ವರೆಗೆ ೧೦ ಮಿಮಿ ಹಂತಗಳು.
 ೧೧೦ ಮಿಮಿ ಯಿಂದ ೧೪೦ ಮಿಮಿ ವರೆಗೆ ೧೫ ಮಿಮಿ ಹಂತಗಳು.
 ೧೪೦ ಮಿಮಿ ಯಿಂದ ೫೦೦ ಮಿಮಿ ವರೆಗೆ ೨೦ ಮಿಮಿ ಹಂತಗಳು.
ಶಾಫ್ಟ್ ಗಳ  ಪ್ರಮಾಣಿತ ಉದ್ದ ೫ ಮೀ., ೬ ಮೀ. ಮತ್ತು ೭ ಮೀಟರ್ ಗಳು.

ಶಾಫ್ಟ್ ಗಳಲ್ಲಿನ ಬಿಗಿತ(Stress)ಗಳು
ಈ ಕೆಳಕಂಡ ಬಿಗಿತಗಳು ಶಾಫ್ಟ್ ಗಳಲ್ಲಿ ಚೋದಿತವಾಗುತ್ತವೆ.
 ಕತ್ತರಿಸುವ ಬಿಗಿತ(Shear Stress)- ಇದು ತಿರುಗುಬಲದ(Torque) ಪ್ರಸರಣದಿಂದ ಚೋದಿತವಾಗುತ್ತದೆ.
 ಬಾಗು ಬಿಗಿತ(Bending Stress)(ವಿಕಸನ ಅಥವಾ ಸಂಕೋಚನ)-ಇದು ಶಾಫ್ಟ್ ಗಳಲ್ಲಿ ಅಳವಡಿಸಲಾಗಿರುವ ಗೇರುಗಳು ಹಾಗೂ ರಾಟೆಗಳ ಮೇಲೆ ಬೀಳುವ ಬಲ ಮತ್ತು ಶಾಫ್ಟಿನ ಸ್ವಂತ ತೂಕದಿಂದ ಚೋದಿತವಾಗುತ್ತದೆ.
 ಸಂಯೋಜಿತ ಬಿಗಿತ(Combined Stress)-ಇದು ತಿರುಗುಬಲ ಹಾಗೂ ಬಾಗುಬಲಗಳ ಸಂಯೋಜನೆಯಿಂದ ಚೋದಿತವಾಗುತ್ತದೆ.

ವಿನ್ಯಾಸ ಬಿಗಿತಗಳು(Design Stresses)
ಬಾಗು ಬಿಗಿತದ(ವಿಕಸನ ಅಥವಾ ಸಂಕೋಚನ) ಗರಿಷ್ಠ ವಿನ್ಯಾಸ ಬಿಗಿತವನ್ನು ಈ ಕೆಳಕಂಡಂತೆ ಉಪಯೋಗಿಸಬಹುದು:-
 ೧೧೨N/mm೨ - ಕೀಲಿದಾರಿಗೆ(Keyway) ಅವಕಾಶವಿರುವ ಶಾಫ್ಟ್ ಗಳಿಗೆ.
  ೮೪N/mm೨ - ಕೀಲಿದಾರಿಗೆ(Keyway) ಅವಕಾಶವಿರದ ಶಾಫ್ಟ್ ಗಳಿಗೆ.

ಕತ್ತರಿಸುವ ಬಿಗಿತದ ಗರಿಷ್ಠ ವಿನ್ಯಾಸ ಬಿಗಿತವನ್ನು ಈ ಕೆಳಕಂಡಂತೆ ಉಪಯೋಗಿಸಬಹುದು:-
  ೫೬N/mm೨ - ಕೀಲಿದಾರಿಗೆ(Keyway) ಅವಕಾಶವಿರುವ ಶಾಫ್ಟ್ ಗಳಿಗೆ.
  ೪೨N/mm೨ - ಕೀಲಿದಾರಿಗೆ(Keyway) ಅವಕಾಶವಿರದ ಶಾಫ್ಟ್ ಗಳಿಗೆ.

ಉಲ್ಲೇಖಗಳು

ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಯಂತ್ರಗಳು
ವೇಗೋತ್ಕರ್ಷ

ಭೌತಶಾಸ್ತ್ರದಲ್ಲಿ, ವೇಗ ಬದಲಾವಣೆಯ ದರವನ್ನು ವೇಗೋತ್ಕರ್ಷ ಎನ್ನುತಾರೆ. ನ್ಯೂಟನ್ ನ ೨ನೇ ನಿಯಮದಂತೆ, ಒಂದು ವಸ್ತುವಿನ ವೇಗೂತ್ಕರ್ಷವು ಆ ವಸ್ತುವಿನ ಮೇಲೆ ಆದ ಎಲ್ಲಾ ಬಲಗಳ ಪ್ರಯೋಗದ ಫಲಿತಾಂಶ ಆಗಿರುತ್ತದೆ.
SI ಮಾನದಂಡದ ಪ್ರಕಾರ ವೇಗೋತ್ಕರ್ಷದ ಏಕಮಾನವು ಮೀಟರ್/(ಸೆಕೆಂಡ್2) ಅಗಿದೆ. ವೇಗೋತ್ಕರ್ಷವು ಸಹ ವೇಗದಂತೆ ಪೊಲಕ ಪರಿಮಾಣವಾಗಿದೆ.

ಸ್ಪರ್ಶರೇಖೆ ಮತ್ತು ನಡುವೆಡೆಯ ವೇಗೋತ್ಕರ್ಷ

ಭೌತಶಾಸ್ತ್ರ
ಸಾಮಾಜಿಕ ತಾಣ

ಸ್ನೇಹಿತರೊಂದಿಗೆ ಮತ್ತು ಬಂಧುವರ್ಗದವರೊಂದಿಗೆ ಸಂಪರ್ಕ ಸಾಧಿಸಲು ಅವರನ್ನು ಮುಖತಃ ಭೇಟಿಯಾಗುವುದು ಅಥವಾ ಅವರೊಂದಿಗೆ ಪತ್ರ ವ್ಯವಹಾರ ಇಟ್ಟುಕೊಳ್ಳುವುದು ಹಿಂದೊಮ್ಮೆ ಅನಿವಾರ್ಯವಾಗಿತ್ತು. ಎಲೆಕ್ಟ್ರಾನಿಕ್ ಸಂಪರ್ಕ ಸಾಧನಗಳು ಲಭ್ಯವಾದ ನಂತರ ಇ-ಮೇಲ್ ("ಮಿಂಚೆ", ಎಲೆಕ್ಟ್ರಾನಿಕ್ ಮೇಲ್) ಜನಪ್ರಿಯವಾಯಿತು. ತದನಂತರ ಸಾಮಾಜಿಕ ತಾಣಗಳು (ಸೋಷಿಯಲ್ ನೆಟ್‍ವರ್ಕಿಂಗ್) ಎಂಬ ಪರಿಕಲ್ಪನೆ ಹುಟ್ಟಿತು. ಫೇಸ್‍ಬುಕ್, ಗೂಗಲ್+, ವಾಟ್ಸಪ್ ಮೊದಲಾದ ತಾಣಗಳು ಜನಪ್ರಿಯವಾದವು ,. ಈ ತಾಣಗಳನ್ನು ಬಳಸಲು ಖಾತೆ (ಅಕೌಂಟ್) ಅಗತ್ಯ; ಇಂಥ ಅಕೌಂಟ್ ಪಡೆಯಲು ಕೆಲವು ನಿಯಮಾವಳಿಗಳು ಇರುತ್ತವೆ, ಉದಾಹರಣೆಗೆ ಹದಿಮೂರು ವರ್ಷಕ್ಕೆ ಮೇಲ್ಪಟ್ಟವರಾಗಿರಬೇಕು, ಇತ್ಯಾದಿ. ಈ ತಾಣಗಳು ಅನೇಕ ಭಾಷೆಗಳಲ್ಲಿ ಲಭ್ಯವಾಗಿರುವುದರಿಂದ ಜಗತ್ತಿನಲ್ಲಿ ಅನೇಕ ದೇಶಗಳಲ್ಲಿ ಜನಪ್ರಿಯವಾಗಿವೆ. ಒಂದು ತಾಣದಲ್ಲಿ ನೀವು ಖಾತೆ ತೆರೆದರೆ ಅದೇ ತಾಣದಲ್ಲಿ ಖಾತೆಯನ್ನು ಹೊಂದಿದ ನಿಮ್ಮ ಮಿತ್ರರಿಗೆ ಅಥವಾ ಬಂಧುಗಳಿಗೆ ಸಂದೇಶ ಕಳಿಸಿ ಸಂಪರ್ಕ ಸಾಧಿಸಬಹುದು.  ಸಾಮಾಜಿಕ ತಾಣಗಳನ್ನು ಬಳಸಲು ಯಾವುದೇ ಶುಲ್ಕ ಬೇಡ - ಏಕೆಂದರೆ ನೀವು ಕಲಿಸುವ ಸಂದೇಶಗಳನ್ನು ಗಮನಿಸಿ ನಿಮ್ಮ ಇಷ್ಟಗಳನ್ನು ಅರ್ಥ ಮಾಡಿಕೊಂಡು ಸೂಕ್ತವಾದ ಜಾಹೀರಾತುಗಳನ್ನು ನಿಮ್ಮ ತೆರೆಯ ಮೇಲೆ ಬಿಂಬಿಸುವ ತಂತ್ರಜ್ಞಾನ ಇಂದು ಲಭ್ಯ. ಜಾಹೀರಾತುಗಳ ಮೂಲಕ ಸಾಮಾಜಿಕ ತಾಣಗಳು ಗಳಿಸುತ್ತವೆ.

ಅನುಕೂಲಗಳು
ಸಾಮಾಜಿಕ ತಾಣಗಳಲ್ಲಿ ಸಾಮಾನ್ಯವಾಗಿ ಲಭ್ಯವಾದ ಅನುಕೂಲಗಳು -
 ನೀವು ಏನು ಮಾಡುತ್ತಿದ್ದೀರಿ ಎಂಬುದನ್ನು ನಿಮ್ಮ ಮಿತ್ರರಿಗೆ ತಿಳಿಸುವುದು - ಉದಾಹರಣೆಗೆ ನೀವು ಬೆಂಗಳೂರಿನಿಂದ ದೆಹಲಿಗೆ ಪ್ರಯಾಣ ಹೊರಟಿದ್ದರೆ ಅದನ್ನು ನಿಮ್ಮ ಸ್ಟೇಟಸ್‍ನಲ್ಲಿ ಹಾಕಬಹುದು (ಸ್ಥಿತಿ). ಇದನ್ನು ಗಮನಿಸಿದ ಮಿತ್ರರು ಪ್ರತಿಕ್ರಿಯೆ ನೀಡಬಹುದು. ಉದಾಹರಣೆಗೆ ದೇಹಲಿಯಲ್ಲಿರುವ ನಿಮ್ಮ ಮಿತ್ರರು "ನಮ್ಮ ಮನೆಗೆ ಬನ್ನಿ" ಎಂದು ನಿಮ್ಮನ್ನು ಸಂಪರ್ಕಿಸಬಹುದು. ಇದೇ ರೀತಿ ನೀವು ಮನೆ ಬದಲಾಯಿಸಿದರೆ, ಉದ್ಯೋಗ ಬದಲಾಯಿಸಿದರೆ, ಮದುವೆಯಾದರೆ, ಮಕ್ಕಳಾದರೆ ನಿಮ್ಮ ಮಿತ್ರರಿಗೆ/ಬಂಧುಗಳಿಗೆ ತಿಳಿಸಬಹುದು. 
 ನಿಮ್ಮ ಬಂಧುಗಳ ಜನ್ಮದಿನ ಮೊದಲಾದವನ್ನು ಕುರಿತು ಸಾಮಾಜಿಕ ತಾಣವು ನಿಮಗೆ ನೆನಪಿಸುವುದು. 
  ಕಾರ್ಯಕ್ರಮಗಳಿಗೆ ಬನ್ನಿ ಎಂದು ನಿಮ್ಮ ಮಿತ್ರರಿಗೆ ಸಂದೇಶ ಕಳಿಸಲು ಅನುಕೂಲ ಕಲ್ಪಿಸಲಾಗಿದೆ. "ಈವೆಂಟ್" (ಕಾರ್ಯಕ್ರಮ) ಸೃಷ್ಟಿಸಿ ಅದಕ್ಕೆ ಆಹ್ವಾನ ಕಳಿಸಿದರೆ ಅದನ್ನು ನಿಮ್ಮ ಮಿತ್ರರು ಸ್ವೀಕರಿಸಬಹುದು ಅಥವಾ "ಬರಲಾಗುವುದಿಲ್ಲ" ಎಂದು ತಿಳಿಸಬಹುದು. 
 ಸ್ಟೇಟಸ್ ಮೂಲಕ ಸಮಾಜದ ಆಗುಹೋಗುಗಳಿಗೆ ನಿಮ್ಮ ಪ್ರತಿಕ್ರಿಯೆ, ನಗೆಹನಿ, ಕವಿತೆ ಇತ್ಯಾದಿ ಹಂಚಿಕೊಳ್ಳಬಹುದು. 
 ಚಿತ್ರಗಳನ್ನು, ಆಡಿಯೋ-ವಿಡಿಯೋ ತುಣುಕುಗಳನ್ನು ಹಂಚಿಕೊಳ್ಳಬಹುದು.
 ಸಾಮಾಜಿಕ ನೆಟ್‌ವರ್ಕಿಂಗ್ ಸೇವೆಗಳು ಯುವಜನರ ಮೇಲೆ ಪರಿಣಾಮ ಬೀರುವ ಮತ್ತು ಆಸಕ್ತಿ ಹೊಂದಿರುವ ಸಮಸ್ಯೆಗಳು ಮತ್ತು ಕಾರಣಗಳ ಮೇಲೆ ಹೈಲೈಟ್ ಮಾಡಲು ಮತ್ತು ಕಾರ್ಯನಿರ್ವಹಿಸಲು ಪ್ರವೇಶಿಸಬಹುದಾದ ಮತ್ತು ಶಕ್ತಿಯುತವಾದ ಟೂಲ್‌ಕಿಟ್ ಅನ್ನು ಒದಗಿಸಬಹುದು.

ಅನಾನುಕೂಲಗಳು
 ಸಾಮಾಜಿಕ ತಾಣದ ಬಳಕೆ ಒಂದು ಗೀಳಾಗಿ ಪರಿಣಮಿಸುವುದು, ಸಮಯ ಹಾಳಾಗುವುದು 
 ಸಾಮಾಜಿಕ ತಾಣದ ಕೃತಕ ವಿಶ್ವದಲ್ಲಿ ಬದುಕುತ್ತಾ ನಿಜಜೀವನವನ್ನು ನಿರ್ಲಕ್ಷಿಸುವುದು 
 ಸಂಬಂಧಗಳಲ್ಲಿ ಏರುಪೇರಾಗುವುದು ಉದಾ. ಗಂಡ-ಹೆಂಡಿರಲ್ಲಿ ಸಾಮಾಜಿಕ ತಾಣಗಳ ಬಳಕೆಯಿಂದ ಇರುಸು-ಮುರುಸು ಉಂಟಾಗುವುದು 
 ಅಪರಾಧ ಕಾರ್ಯಗಳಿಗೆ ಸಾಮಾಜಿಕ ತಾಣಗಳನ್ನು ಬಳಸುವುದು - ಉದಾ. ಅಸಭ್ಯ ಚಿತ್ರಗಳನ್ನು ಹಂಚುವುದು, ಹೆಣ್ಣುಮಕ್ಕಳನ್ನು ಪೀಡಿಸುವುದು, ಮಕ್ಕಳನ್ನು/ದುರ್ಬಲರನ್ನು ಪೀಡಿಸುವುದು, ಮಾದಕದ್ರವ್ಯಗಳ ಮಾರಾಟ, ಇತ್ಯಾದಿ  
 ರಾಜಕಾರಣ ಪ್ರಚಾರಕ್ಕಾಗಿ ಸಾಮಾಜಿಕ ತಾಣಗಳ ಬಳಕೆ 
 ಜನರ ಸ್ಥಿತಿಗತಿಗಳನ್ನು ಗಮನಿಸುತ್ತಾ ಸಮಾಜ ಯಾವ ಕಡೆ ಸಾಗುತ್ತಿದೆ (ಟ್ರೆಂಡ್ಸ್) ಎಂಬುದನ್ನು ತಂತ್ರಾಂಶದ ಮೂಲಕ ಅಳೆಯುವುದು ಮತ್ತು ಅದನ್ನು ನಿಯಂತ್ರಿಸಲು ಪ್ರಯತ್ನಿಸುವುದು

ಉಲ್ಲೇಖಗಳು

ಸಂಪರ್ಕ
ಸಂಶ್ಲೇಷಿತ ವಸ್ತು

ಕೃತಕ ವಸ್ತುಗಳನ್ನು ಸಂಶ್ಲೇ‌‌‌‌‌‌‌‌‌‌‍‍‍‍‍‍‍ಷಿತ ವಸ್ತುಗಳು ಎಂದೂ ಕರೆಯುತ್ತೇವೆ. ಜನಸಂಖ್ಯೆ ಸ್ಪೋಟದಿಂದ ಮತ್ತು ಸ್ವಾಭಾವಿಕ ವಸ್ತುಗಳು ಮಿತವಾಗಿ ದೊರೆಯುವುದರಿಂದ ಸ್ವಾಭಾವಿಕ ವಸ್ತುಗಳಿಗೆ ಪರ್ಯಯ ವಸ್ತುಗಳು ಅವುಗಳು ನಮ್ಮ ನಿತ್ಯ ಜೀವನದಲ್ಲಿ ಒಂದು ಭಾಗವಾಗಿದ್ದು ಜೊತೆಗೆ ಅನುಕೂಲಕರವಾಗಿದೆ.

ಸಂಶ್ಲೇಷಿತ ವಸ್ತುಗಳ ವಿಧಗಳು

ಗಾಜಿನ ಸೀಸೆಗಳು 
ಹಿಂದೆ ನಾವು ನೀರನ್ನು ಕೊಂಡಯ್ಯಲು ಗಾಜಿನ ಸೀಸೆಗಳನ್ನು ಮತ್ತು ಲೋಹದ  ಪಾತ್ರೆಗಳನ್ನು ಬಳಸುತ್ತಿದ್ದೆವು.

ಪ್ಲಾಸ್ಟಿಕ್ ವಸ್ತುಗಳು 
ಪ್ಲಾಸ್ಟಿಕ್‍ ವಸ್ತುಗಳಲ್ಲಿ ಎರಡು ವಿಧಗಳು.
ಥರ್ಮೋಪ್ಲಾಸ್ಟಿಕ್                
ಥರ್ಮೋಸೆಟ್ಟಿಂಗ್ ಪ್ಲಾಸ್ಟಿಕ್
ಥರ್ಮೋಪ್ಲಾಸ್ಟಿಕ್ ಪ್ಲಾಸ್ಟಿಕ್:
೧)ಇದನ್ನು ಸುಲಭವಾಗಿ ಕರಗಿಸಬಹುದು.
೨)ಯಾವ ಆಕಾರಕ್ಕೆ ಬೇಕಾದರೂ ಎಷ್ಟು ಬಾರಿಯಾದರೂ ಅಚ್ಚು ಹಾಕಬಹುದು.
೩)ಪದೇ ಪದೇ ಕರಗಿಸಿ ಬೇಕಾದ ಬಣ್ಣ ಹಾಕಿ,ಬೇಕಾದ ಆಕಾರಕ್ಕೆ ಅಚ್ಚು ಹಾಕಬಹುದು.
೪)ಇದನ್ನು ಪುರ್ನಬಳಕ್ಕೆ ಮಾಡಬಹುದು.
ಉದಾ:ಪಾಲಿಥಿನ್,ಪಾಲಿಸ್ಟೈರಿನ್.
ಥರ್ಮೋಸೆಟ್ಟಿಂಗ್ ಪ್ಲಾಸ್ಟಿಕ್:
೧)ಇದನ್ನು ಸುಲಭವಾಗಿ ಕರಗಿಸಲು ಸಾಧ್ಯವಿಲ್ಲ.
೨)ಬೇಕಾದ ಆಕಾರಕ್ಕೆ ಒಂದು ಬಾರಿ ಮಾತ್ರ ಅಚ್ಚು ಹಾಕಬಹುದು.
೩)ಮೊದಲ ಬಾರಿಗೆ ಅಚ್ಚು ಹಾಕಿದ ನಂತರ ಅದನ್ನು ಪದೇ ಪದೇ,ಕರಗಿಸಿ ಬಣ್ಣಗಳನ್ನು ಬದಲಿಸಿ ಆಕಾರಗಳಿಗೆ ಅಚ್ಚು ಹಾಕಲು ಸಾಧ್ಯವಿಲ್ಲ.
ಉದಾ:ಮೆಲಮೈನ್,ಬೇಕಲೈಟ್.
ಅನುಕೂಲಗಳು:
 ಪ್ಲಾಸ್ಟಿಕ್ ನ ಬೆಲೆ ಲೋಹಗಳಿಗಿಂತ ಕಡಿಮೆ.
 ಇವುಗಳು ಗಟ್ಟಿಯಾಗಿರುತ್ತದೆ,ಬಾಳಿಕೆ ಬರುತ್ತದೆ,ತುಕ್ಕು ಹಿಡಿಯುವುದಿಲ್ಲ.
 ಇವುಗಳು ಅವಾಹಕ ವಸ್ತುಗಳು ಅಂದರೆ ಶಾಖ ಮತ್ತು ವಿದ್ಯುತ್ ವಾಹಕಗಳಲ್ಲ.
 ಇವುಗಳು ಸುಲಭವಾಗಿ ಪ್ರಭಾವಕ್ಕೆ ಒಳಗಾಗುತ್ತದೆ.
 ಇವುಗಳ ಕರಗುವ ಬಿಂದು ಬಹಳ ಕಡಿಮೆ.
ಅನಾನುಕೂಲಗಳು:
 ಪ್ಲಾಸ್ಟಿಕ್ಗಳನ್ನು ಉರಿಸುವುದರಿಂದ ವಾತವರಣಕ್ಕೆ ವಿಷಾನಿಲಗಳು ಸೇರ್ಪಡೆಯಾಗಿ ವಾಯುಮಾಲಿನ್ಯ ಉಂಟಾಗುತ್ತದೆ.
 ಪ್ಲಾಸ್ಟಿಕ್ ಬ್ಯಾಗ್ ಮತ್ತು ಕ್ಯಾನ್ಗಳಲ್ಲಿ ಆಹಾರ ಸಂಗ್ರಹಿಸುವುದು ಅಪಾಯಕಾರಿ.
 ಬೇಡಾವಾದ ಪ್ಲಾಸ್ಟಿಕ್ ಪದಾರ್ಥಗಳ ಸಂಗ್ರಹಣೆಯು ರೋಗಕಾರಕಗಳ ಬೆಳವಣಿಗೆಯನ್ನು ಹೆಚ್ಚಿಸುವುದು.
 ಪ್ಲಾಸ್ಟಿಕ್ ಮಣ್ಣಿನಲ್ಲಿ ನೀರಿನ ಒಸರುವಿಕೆಯನ್ನು ಕಡಿಮೆ ಮಾಡುತ್ತದೆ.
 ಪ್ಲಾಸ್ಟಿಕ್ ಗಳು ಮಣ್ಣಿನಲ್ಲಿ ವಿಭಾಜಿಸಲು ಹೆಚ್ಚು ಸಮಯವನ್ನು ತೆಗೆದುಕೊಳ್ಳತ್ತದೆ.
ಎಚ್ಚಾರಿಕಾ ಕ್ರಮಗಳು:
೧) ಪ್ಲಾಸ್ಟಿಕ್ ವಸ್ತುಗಳನ್ನು ಉಪಯೋಗಿಸಿದ ನಂತರ ಎಲ್ಲೆಂದರಲ್ಲಿ ಎಸೆಯಬಾರದು.
೨) ಪ್ಲಾಸ್ಟಿಕ್ ವಸ್ತುಗಳನ್ನು ಸುಡಬಾರದು.
೩) ಶಾಪಿಂಗ್ ಸಮಯದಲ್ಲಿ ಬಟ್ಟೆ ಚೀಲಗಳನ್ನು ಬಳಸುವುದು ಉತ್ತಮ.
೪) ಜೈವಿಕ ವಿಘಟನೆಗೆ ಒಳಪಡುವ ಪ್ಲಾಸ್ಟಿಕ್ ಬಳಸುವುದು ಉತ್ತಮ.

ರಾಸಾಯನಿಕ ಸಂಯುಕ್ತಗಳು
ಸೂಪರ್‍ ಸಾನಿಕ್ ವಿಮಾನ

ಧ್ವನಿಯ ವೇಗಕ್ಕಿಂತ ಹೆಚ್ಚಾಗಿ ಹಾರುವ ವಿಮಾನಗಳಿಗೆ ಸೂಪರ್ ಸಾನಿಕ್ ವಿಮಾನಗಳೆಂದು ಹೆಸರು. ಸಮುದ್ರ ಮಟ್ಟದಲ್ಲಿ ಧ್ವನಿಯ ವೇಗವು ಗಂಟೆಗೆ ೧೨೨೫ಕಿ.ಮಿ. ಎತ್ತರ ಹೆಚ್ಚಾದಂತೆ ಅದು ಕಡಿಮೆಯಾಗುತ್ತಾ ಬಂದು ೧೦೫೦೦ಮೀ. ಎತ್ತರದಲ್ಲಿ ವೇಗವು ಗಂಟೆಗೆ ೧೦೬೦ಕಿ.ಮಿ. ಮಾತ್ರವಿರುತ್ತದೆ. ಶತಮಾನಗಳವರೆಗೆ, ಅದು ಒಂದು ದಿನ ಆಕಾಶವನ್ನು ಆಕ್ರಮಿಸಿಕೊಂಡು ಹಾರಿಬಿಡುತ್ತದೆಂದು ಮಾನವ ಕನಸು ಕಾಣುತ್ತಿದ್ದಾನೆ. ಈಗ ಕೊನ್ ಕೋರ್ಡ್ ಘಾಂಟಂ ಮುಂತಾದ ಅನೇಕ ವಿಮಾನಗಳನ್ನು ನಾವು ಹೊಂದಿದ್ದು ಅವುಗಳು ದ್ವನಿಯ ವೇಗಕ್ಕಿಂತ ಹೆಚ್ಚಾಗಿ ಹಾರುತ್ತವೆ.ಸೂಪರ್ ಸಾನಿಕ್ ಹಾರಾಟಗಳನ್ನು ತಿಳಿಯುವುದಕ್ಕೆ ಮುಂಚೆ ಒಂದು ವಿಮಾನದ ಹಾರಾಡುವ ತತ್ವಗಳನ್ನು ತಿಳಿಯುವುದು ಅಗತ್ಯವಾಗಿದೆ.

ಒಂದು ವಿಮಾನವು ಹೇಗೆ ಹಾರುತ್ತದೆ? 
ಒಂದು ವಿಮಾನವು ಹಾರುತ್ತಿರುವಾಗ ಅದು ನಾಲ್ಕು ಬಲಗಳಿಂದ ಕೆಲಸ ಮಾಡುತ್ತದೆ-ಮೇಲೆ ಮತ್ತು ಕೆಳಗೆ ಹಿಂದೆ ಮತ್ತು ಮುಂದೆ-ಎಲ್ಲವೂ ಏಕ ಕಾಲದಲ್ಲಿ ನಡೆಯುತ್ತದೆ. ವಿಮಾನದ ತೂಕವು ನೇರವಾಗಿ ಕೆಳಕ್ಕೆ ಎಳೆಯುವಾಗ ಮೇಲಕ್ಕೆ ಎತ್ತುವ ಬಲವು ಅದನ್ನು ಸರಿದೂಗಿಸುತ್ತದೆ.  ಎತ್ತುವಿಕೆಯು ರೆಕ್ಕೆಗಳಿಂದ ಮಾಡಲ್ಪಟ್ಟ ಅವು ಗಾಳಿಯ ಮುಖಾಂತರ ನುಗ್ಗುತ್ತದೆ.ಪ್ರೊಪೆಲ್ಲರುಗಳಿಂದ ಉಂಟಾಗುವ ನೂಕುವಿಕೆಯು ಆಕಾಶದಲ್ಲಿ ವಿಮಾನವನ್ನು ಮುಂದಕ್ಕೆತಳ್ಳುತ್ತದೆ. ನುಗ್ಗುವಿಕೆಗೆ ವಿರುದ್ದವಾಗಿ ಎಳೆಯುವಿಕೆ ಎಂಬ ಹಿಂಭಾಗದ ಬಲವು ಕೆಲಸ ಮಾಡುತ್ತದೆ. ಈ ಬಲವು ವಿಮಾನದ ಮುನ್ನುಗ್ಗುವ ಬಲವನ್ನು ಎದುರಿಸುತ್ತದೆ.ಎಳೆಯುವಿಕೆಯನ್ನುವಿಮಾನದ ಶರೀರದ ಆಕಾರದ ಮೇಲೆ ಸರಿಪಡಿಸುತ್ತದೆ.ವಿಮಾನದ ಹಾರಾಟದ ಸಮಯದಲ್ಲಿ ಈ ಬಲಗಳು ಒಂದು ಸಮತೋಲನವನ್ನು ಕಾಪಾಡುವುದರಿಂದ ವಿಮಾನವು ಗಾಳಿಯಲ್ಲಿ ಹಾರುತ್ತದೆ.

ಸೂಪರ್ ಸಾನಿಕ್ ವಿಮಾನಗಳನ್ನು ಹೇಗೆ ಮಾಡಲಾಗುತ್ತದೆ? 
ಸೂಪರ್ ಸಾನಿಕ್ ವಿಮಾನ ತಯಾರಿಸಲು ಮೊದಲನೆಯ ಹೆಜ್ಜೆ ಯಾವುದೆಂದರೆ ನುರಿತ ಇಂಜಿನಿಯರುಗಳಿಂದ ವಿವರವಾದ ಮಾದರಿಗಳನ್ನು ತಯಾರಿಸುವುದು. ಈ ಮಾದರಿಯಿಂದ ಒಂದು ನಮೂನೆಯನ್ನು ರಚಿಸಲಾದಗುತ್ತದೆ. ಒಂದು ಗಾಳಿಯ ಸುರಂಗದಲ್ಲಿ ಪರೀಕ್ಷಿಸಿ ಹಾರಾಟದಲ್ಲಿ ವಿಮಾನವು ಹೀಗೆ ವರ್ತಿಸುತ್ತದೆ ಎಂದು ನೋಡಲಾಗುತ್ತದೆ. ಪರೀಕ್ಷೆಗಳೆಲ್ಲ ಮುಗಿದ ಮೇಲೆ ಮೂಲ ವಿಮಾನವನ್ನು ರಚಿಸುವ ಕಾರ್ಯವು ಪ್ರಾರಂಭವಾಗಿ ಅದನ್ನು ಸಂಪೂರ್ಣವಾಗಿ ಎಲ್ಲಾ ವಿಧದ ಸ್ಥಿತಿಗಳಲ್ಲಿಯೂ ಪರೀಕ್ಷಿಸಲಾಗುತ್ತದೆ.ಈ ಮೂಲ ವಿಮಾನವನ್ನು ಅದರ ಮೊದಲನೆ ಹಾರಾಟದಲ್ಲಿ ಪರೀಕ್ಷಕ ಪೈಲಟ್ ಹಾರಿಸುತ್ತಾನೆ.ಇತರ ಮಾದರಿಗಳನ್ನು ನಂತರ ತಯಾರಿಸಲಾಗುತ್ತದೆ.

ಸೂಪರ್ ಸಾನಿಕ್ ವೇಗವನ್ನು ಹೇಗೆ ಸ್ಪಷ್ಟಪಡಿಸಲಾಗುತ್ತದೆ? 
ಸೂಪರ್ ಸಾನಿಕ್ ವೇಗವನ್ನು ಮ್ಯಾಕ್ ಸಂಖ್ಯೆಯಲ್ಲಿ ಹೇಳಲಾಗುತ್ತದೆ. ಮ್ಯಾಕ್ ೧ ಎಂದರೆ ಧ್ವನಿಯ ವೇಗ,ಮ್ಯಾಕ್ ೨ ಆ ವೇಗದ ಎರಡರಷ್ಟು ಮತ್ತು ಹಾಗೆಯೇ. ವಿಮಾನದ ಎತ್ತರದಲ್ಲಿನ ಧ್ವನಿಯ ವೇಗದಿಂದ ವಿಮಾನದ ವೇಗವನ್ನು ವಿಭಜಿಸುವುದರಿಂದ ಮ್ಯಾಕ್ ಸಂಖ್ಯೆಯನ್ನು ನಿರ್ಧರಿಸಲಾಗುತ್ತದೆ.

ಸೂಪರ್ ಸಾನಿಕ್ ವಿಮಾನದ ಗರ್ಜನೆ 
ಧ್ವನಿಯ ವೇಗದ ಸಮೀಪ ಅಥವಾ ಮೇಲೆ ಹಾರುತ್ತಿರುವ ವಿಮಾನವು ತಲ್ಲಣದ ತರಂಗಗಳನ್ನು ಉಂಟುಮಾಡುತ್ತದೆ. ತಲ್ಲಣ ತರಂಗಗಳು ಒತ್ತಡದ ತರಂಗಗಳಾಗಿದ್ದು ಚಲಿಸುತ್ತಿರುವ ವಿಮಾನದಿಂದ ಹೊರಗೆ ಚಲಿಸುತ್ತವೆ. ಈ ತರಂಗಗಳು ಭೂಮಿಯನ್ನು ತಲುಪಿದಾಗ ಕೆಲವು ಸಲ ಅವು ಗಟ್ಟಿಯಾದ ಸಿಡಿತಗಳು ಅಥವಾ ಸೋನಿಕ್ ಗರ್ಜನೆಗಳಾಗಿ ಕೇಳುತ್ತವೆ.

ಉಲ್ಲೇಖ 

ಸಾರಿಗೆ
ಕಯಾಕ್

ಕಯಾಕ್ : ಉತ್ತರ ಏಷ್ಯ ಮತ್ತು ಉತ್ತರ ಯುರೋಪಿನಲ್ಲಿ ಪುರ್ವೇತಿಹಾಸ ಯುಗದಲ್ಲಿ ಸಮುದ್ರ ಮತ್ತು ನದಿಗಳ ಸಾರಿಗೆಗೆ ಉಪಯೋಗಿಸುತ್ತಿದ್ದ ಚರ್ಮದ ದೋಣಿಯ ಎಸ್ಕಿಮೋ ಹೆಸರು. ಐತಿಹಾಸಿಕಯುಗದಲ್ಲಿ ಸಹ ಇದು ಕೆಲವು ಜನಾಂಗಗಳಲ್ಲಿ ಉಳಿದು ಬಂದಿತ್ತು. ಜಲಚರಗಳ ಬೇಟೆಗಾಗಿ ಒಬ್ಬೊಬ್ಬ ಎಸ್ಕಿಮೋವೂ ಒಂದೊಂದು ದೋಣಿ ಬಳಸುವುದು ವಾಡಿಕೆಯಾಗಿತ್ತಾದರೂ ಕೆಲವುಬಾರಿ ಇಬ್ಬರು ಅಥವಾ ಮೂವರು ಬಳಸುವಂಥ ಕಯಾಕುಗಳೂ ಇದ್ದವು. ಹಗುರಾದ ಮರದ ಚೌಕಟ್ಟಿಗೆ ಸೀಲ್ ಮೃಗದ ಚರ್ಮವನ್ನು ಹೊದ್ದಿಸಿ ಹೊಲಿದು ಈ ದೋಣಿಗಳನ್ನು ನಿರ್ಮಿಸುತ್ತಿದ್ದರು. ನಾವಿಕನೂ ಸೀಲ್ ಮೃಗದ ಚರ್ಮದ ಉಡುಪನ್ನು ಧರಿಸಿ ಸಮುದ್ರದ ನೀರಿನಿಂದ ರಕ್ಷಣೆ ಪಡೆಯುತ್ತಿದ್ದ. ಈ ದೋಣಿಯಲ್ಲಿ ಜೋಡಿಸಿಟ್ಟ ತಟ್ಟೆ, ಈಟಿ,ಗಾಳವನ್ನು ಭದ್ರವಾಗಿ ಹಿಡಿದಿಡುವ ಪಟ್ಟಿ, ಇತರ ಒಂದೆರಡು ಆಯುಧಗಳು- ಇವನ್ನು ಮಾತ್ರ ಒಯ್ಯಬಹುದಾಗಿತ್ತು. ಇದು ಬಹಳ ಹಗುರಾದ ಮತ್ತು ಸುಲಭವಾಗಿ ನಡೆಸಬಹುದಾಗಿದ್ದ ದೋಣಿ.

ಬಾಹ್ಯ ಸಂಪರ್ಕಗಳು
 International Canoe Federation The International federation of kayak and canoe bodies
 The Canadian Museum of Civilization – Native Watercraft in Canada
 The Evolution of the Kayak 
 British Canoe Union The National Governing Body of Kayaking in the UK
 USA Canoe and Kayak The National Governing Body of Kayaking in the U.S.

ಸಂಚಾರ ವ್ಯವಸ್ಥೆ
ವಂಶೋದ್ಧಾರಕ (ಚಲನಚಿತ್ರ)

ಕನ್ನಡ ಚಲನಚಿತ್ರ ವಂಶೋದ್ಧಾರಕ

ಚಿತ್ರ:ವಂಶೋದ್ಧಾರಕ
ಭಾಷೆ:ಕನ್ನಡ
                                                             
ನಿರ್ದೇಶನ:ಆದಿತ್ಯ ಚಿಕ್ಕಣ್ಣ

ನಿರ್ಮಾಣ:ಓಂ ಶ್ರೀ ಕಾಳಿಕಾಮಾತಾ ಪ್ರೊಡಕ್ಷನ್ಸ್

ಸಂಗೀತ:ವಿ ಮನೋಹರ್

ಛಾಯಾಗ್ರಹಣ:ಪಿ.ಕೆ.ಎಚ್ ದಾಸ್

ತಾರಾಗಣ:ವಿಜಯ ರಾಘವೇಂದ್ರ, ಮೇಘನಾ ರಾಜ್, ಲಕ್ಷ್ಮೀ, ಶ್ರೀನಿವಾಸ ಮೂರ್ತಿ, ನವೀನ್ ಕ್ರಷ್ಣ, ರಂಗಾಯಣ ರಘು, ಸಾಧುಕೋಕಿಲ, ಚಂದ್ರು,ವೀಣಾ ಸುಂದರ್.

ಬಿಡುಗಡೆ ದಿನಾಂಕ:೦೬-ನವೆಂಬರ್- ೨೦೧೫

ಸಂಕ್ಷಿಪ್ತ ವಿವರಣೆ: ರೈತ ಭೂಮಿಗೆ ಚೊಚ್ಚಲ ಮಗ, ನಾಗರೀಕತೆಯಲ್ಲಿ ನೇಗಿಲು ಮರೆತರೇ, ನಾಲ್ಕೇ ದಿನದಲ್ಲಿ ಇಡೀ ಲೋಕವೇ ಕತ್ತಲು ಎಂಬ ಸಂದೇಶವನ್ನು ನಿರ್ದೇಶಕರಾದ ಆದಿತ್ಯ ಚಿಕ್ಕಣ್ಣ ಅವರು ವಂಶೋದ್ಧಾರಕ ಚಿತ್ರದ ಮೂಲಕ ಪ್ರೇಕ್ಷಕರಿಗೆ ನೀಡಲು ಪ್ರಯತ್ನಿಸಿದ್ದಾರೆ.
ಅಪ್ಪಟ ಹಳ್ಳಿ ಸೊಗಡಿನ ಚಿತ್ರವಾದ ವಂಶೋದ್ಧಾರಕದಲ್ಲಿ ಇಡೀ ಹಳ್ಳಿಯ ಚಿತ್ರಣ, ರೈತರ ಬದುಕು ಹಾಗೂ ಹಳ್ಳಿಯ ಜನರ ಮುಗ್ದತೆ ಮೂಂತಾದವುಗಳನ್ನು ಬಹಳ ಅಚ್ಚುಕಟ್ಟಾಗಿ ತೋರಿಸಿದ್ದಾರೆ.

ಈ ಚಿತ್ರದ ಛಾಯಾಗ್ರಹಣ ಅಕ್ಟೋಬರ್ ೨೦೧೪ರಂದು ಪ್ರಾರಂಭವಾಯಿತು. 

ಸಂಗೀತ:
 ಹಾಯಾಗಿ ಹರಡಿ - ಸೊನು ನಿಗಮ್ ಮತ್ತು ಅನುರಾಧ ಭಟ್
 ಅಲೆಮನೆಯಂಗೆ - ಚಿಂತನ್ ವಿಕಾಸ್ ಮತ್ತು ಸುಪ್ರಿಯಾ ಲೊಹಿತ್
 ನತ ನತ - ಚಿಂತನ್ ವಿಕಾಸ್ 
 ವಂಶದ ಗೌರವ - ಭರಣಿಶ್ರಿ
 ರೈತ ಭೂಮಿಯ - ಮುದು ಬಾಲಕ್ರಿಷ್ಣನ್

ವರ್ಷ-೨೦೧೫ ಕನ್ನಡಚಿತ್ರಗಳು
ಕನ್ನಡ ಚಲನಚಿತ್ರಗಳು
ಕ್ಯಾಟಲಾನ್ ಸಂಖ್ಯೆ

ಗಣಿತದಲ್ಲಿ ಕಾಂಬಿನೇಟರಿಕ್ಸ್ ಎಂಬ ಕ್ಷೇತ್ರದಲ್ಲಿ "ಹತ್ತು ಕೆಂಪು ಮಣಿಗಳು ಮತ್ತು ಐದು ಹಸಿರುಮಣಿಗಳನ್ನು ಬಳಸಿ ಎಷ್ಟು ಬಗೆಯ ಸರಗಳನ್ನು ಸೃಷ್ಟಿಸಬಹುದು?" ಎಂಬಂಥ ಲೆಕ್ಕಗಳಿಗೆ ಉತ್ತರಿಸುವ ಪ್ರಯತ್ನ ನಡೆಯುತ್ತದೆ. ಕಾಂಬಿನೇಟರಿಕ್ಸ್ ಕ್ಷೇತ್ರದಲ್ಲಿ ಕ್ಯಾಟಲಾನ್ ಸಂಖ್ಯೆ ಎಂಬುದು ಒಂದು ವಿಶಿಷ್ಟ ಬಗೆಯ ಸಂಖ್ಯೆ.ಬೆಲ್ಜಿಯನ್ ಗಣಿತಜ್ಞ ಯೂಜೀನ್ ಚಾರ್ಲ್ಸ್ ಕ್ಯಾಟಲಾನ್ (೧೮೧೪ - ೧೮೯೪) ಎಂಬುವನ ಗೌರವಾರ್ಥ ಈ ಸಂಖ್ಯೆಗಳಿಗೆ ಹೆಸರು ಬಂದಿದೆ. 
ಕ್ಯಾಟಲಾನ್ ಸಂಖ್ಯೆಗಳ ಸರಣಿಯಲ್ಲಿ n ಸ್ಥಾನದಲ್ಲಿ ಬರುವ ಸಂಖ್ಯೆಯನ್ನು ಹೀಗೆ ಪರಿಭಾಷಿಸುತ್ತಾರೆ. 

   
ಇಲ್ಲಿ  ಎಂಬುದು x ವಸ್ತುಗಳಿಂದ y ವಸ್ತುಗಳನ್ನು ಎಷ್ಟು ವಿವಿಧ ಬಗೆಗಳಲ್ಲಿ ಆರಿಸಿಕೊಳ್ಳಬಹುದು ಎಂಬುದರ ಗಣತಿ. ಉದಾಹರಣೆಗೆ ನಾಲ್ಕುಬಗೆಯ ತಿಂಡಿಗಳಿಂದ ನಾವು ಎರಡನ್ನು ೬ ವಿಧಗಳಲ್ಲಿ ಆರಿಸಿಕೊಳ್ಳಬಹುದು. ಮೊದಲ ಕೆಲವು ಕ್ಯಾಟಲಾನ್ ಸಂಖ್ಯೆಗಳನ್ನು ಕೆಳಗೆ ತೋರಿಸಿದೆ. ಇಲ್ಲಿ n ಗಣತಿಯು ಸೊನ್ನೆಯಿಂದ ಪ್ರಾರಂಭ. 
1, 1, 2, 5, 14, 42, 132, 429, 1430, 4862, 16796, 58786, 208012, 742900, 2674440, 9694845, 35357670, 129644790, 477638700, 1767263190, 6564120420, 24466267020, 91482563640, 343059613650, 1289904147324, 4861946401452, ….
n ಹೆಚ್ಚಿಸುತ್ತಾ ಹೋದರೆ ಕ್ಯಾಟಲಾನ್ ಸಂಖ್ಯೆಯ ಬೆಳವಣಿಗೆಯನ್ನು ಹೀಗೆ ಅಂದಾಜು ಮಾಡಬಹುದು:

ಉಪಯೋಗಗಳು
ಕ್ಯಾಟಲಾನ್ ಸಂಖ್ಯೆಗಳು ಕಂಪ್ಯೂಟರ್ ವಿಜ್ಞಾನದಲ್ಲಿ ಅನೇಕ ಕಡೆ ಉದ್ಭವಿಸುತ್ತವೆ

ಕಂಸಗಳನ್ನು ಬಳಸಿ ಗಣಿತ ತೋರಿಕೆಗಳು
ಗಣಿತದಲ್ಲಿ ಬರೆಯುವ ತೋರಿಕೆಗಳ ಒಂದೆರಡು ಉದಾಹರಣೆ ನೋಡಿ. (x+y)*(x-y), (x+(x*y)+y), ಮೊದಲಾದವು. ಇವುಗಳಲ್ಲಿ ಕಂಸಚಿಹ್ನೆಗಳನ್ನು ಮಾತ್ರ ಉಳಿಸಿಕೊಂಡು ತೋರಿಕೆಗಳನ್ನು ಮತ್ತೆ ಬರೆದರೆ ಸಿಕ್ಕುವುದು ()(), (()).   ಎರಡು ಎಡ-ಕಂಸ ಮತ್ತು ಎರಡು ಬಲ ಕಂಸ ಚಿಹ್ನೆಗಳನ್ನು ಬಳಸಿ ಬೇರೆ ಯಾವುದಾದರೂ ಬಗೆಯ ತೋರಿಕೆ ಬರೆಯಬಹುದೇ? n ಎಡ-ಕಂಸಗಳನ್ನು ಮತ್ತು n ಬಲ-ಕಂಸಗಳನ್ನು ಬಳಸಿ ಎಷ್ಟು ಬಗೆಯ ತೋರಿಕೆಗಳನ್ನು ಬರೆಯಬಹುದು? ಆ ಸಂಖ್ಯೆಯೇ n ಸರಣಿಸಂಖ್ಯೆಯ ಕ್ಯಾಟಲಾನ್ ಸಂಖ್ಯೆ (ಅಥವಾ Cn) . ಉದಾಹರಣೆಗೆ ಮೂರು ಎಡ ಮತ್ತು ಮೂರು ಬಲ ಕಂಸಚಿಹ್ನೆಗಳನ್ನು ಬಳಸಿ ಐದು ಬಗೆಯ ತೋರಿಕೆಗಳನ್ನು ಬರೆಯಬಹುದು.

ಹಾದಿಗಳ ಎಣಿಕೆ
ಕೆಳಗಿನ ಚಿತ್ರದಲ್ಲಿ  ಚೌಕಾಬಾರದ ಮಣೆಯನ್ನು ತೋರಿಸಲಾಗಿದೆ. ಈಗೊಂದು ಆಟ ನೋಡೋಣ. ಎಲ್ಲಕ್ಕಿಂತ ಕೆಳಗಿನ ಸಾಲಿನಲ್ಲಿ ಎಲ್ಲಕ್ಕಿಂತ ಎಡದಲ್ಲಿರುವ ಮನೆಯಿಂದ ಪ್ರಾರಂಭಿಸಬೇಕು. ಎಲ್ಲಕ್ಕಿಂತ ಮೇಲಿನ ಸಾಲಿನ ಅತ್ಯಂತ ಬಲಕ್ಕಿರುವ ಮನೆಗೆ ಹೋಗಿ ಮುಟ್ಟಬೇಕು. ನೀವು ಬಲಕ್ಕೆ ಅಥವಾ ಮೇಲಕ್ಕೆ ಮಾತ್ರ ಹೋಗಬಹುದು. ಉದಾ - ಬಲ-ಬಲ-ಬಲ-ಮೇಲೆ-ಮೇಲೆ-ಮೇಲೆ ಎಂಬುದು ಒಂದು ಬಗೆ. ಇಂಥ ಎಷ್ಟು ಬಗೆಗಳಿವೆ? ಸ್ವಲ್ಪ ಯೋಚಿಸಿದರೆ "ಬಲ" ಎಂಬುದನ್ನು ಎಡ-ಕಂಸ ಚಿಹ್ನೆಗೆ ಮತ್ತು "ಮೇಲೆ" ಎಂಬುದನ್ನು ಬಲ-ಕಂಸ ಚಿಹ್ನೆಗೆ ಬದಲಾಯಿಸಬಹುದು. ಹೀಗಾಗಿ  ಚೌಕಾಬಾರದ ಮಣೆಯಲ್ಲಿ ಒಂದು ಮೂಲೆಯಿಂದ ಕರ್ಣದ ಇನ್ನೊಂದು ಮೂಲೆಗೆ ಹೋಗಿ ಮುಟ್ಟಲು ಇರುವ ಸಾಧ್ಯತೆಗಳು  Cn ಅಥವಾ n ಸರಣಿಯ ಕ್ಯಾಟಲಾನ್ ಸಂಖ್ಯೆ!

ಇವನ್ನೂ ನೋಡಿ
ನಾರಾಯಣ ಸಂಖ್ಯೆ

ಉಲ್ಲೇಖಗಳು

ಗಣಿತ
ಕೆಲಸ

ಭೌತಶಾಸ್ತ್ರದಲ್ಲಿ, ಒಂದು ವಸ್ತುವಿನ ಮೇಲೆ ಬಲ ಪ್ರಯೋಗಿಸಲ್ಪಟ್ಟು, ಆ ವಸ್ತು  ಬಲ ಪ್ರಯೋಗಿಸಿದ ದಿಕ್ಕಿನಲ್ಲಿ ಸ್ಥಾನಪಲ್ಲಟಗೂಂಡಿದ್ದರೆ, ಬಲವು ಕೆಲಸ (ಕಾರ್ಯ) ಮಾಡಿದೆ ಎನ್ನಲಾಗುವುದು. ಉದಾಹರಣೆಗೆ, ಒಂದು ಚಂಡನ್ನು, ನೆಲದಿಂದ ಎತ್ತರ ಹಿಡಿದು ಬಿಟ್ಟಾಗ, ಅದು ನೆಲಕ್ಕೆ ಬೀಳುತ್ತದೆ, ಮತ್ತು ಅಲ್ಲಿ ಆಗಿರುವ ಕೆಲಸವು, ಚಂಡಿನ ತೂಕ (ದ್ರವ್ಯರಾಶಿ) ಮತ್ತು ನೆಲದಿಂದ ಇರುವ ಎತ್ತರ (ಸ್ಥಾನಪಲ್ಲಟ) ದ ಗುಣಲಬ್ಧವಾಗಿರುತ್ತದೆ.

ಏಕಮಾನ ಮತ್ತು ಮಾನಕ
ಅಂತರಾ‍‍‍‍‍ಷ್ಟ್ರೀಯ ಮಾನಕ ಸಂಸ್ಥೆಯ (SI) ಪ್ರಕಾರ ಕೆಲಸವನ್ನು ಜೌಲ್ (joule). ಅಂದರೆ, ಒಂದು ನ್ಯೂಟನ್ ಬಲ ಪ್ರಯೋಗದಿಂದ ಒಂದು ವಸ್ತುವು ಒಂದು ಮೀಟರ್ ಚಲಿಸಿದ್ದರೆ ಒಂದು ಜೌಲ್ ಕೆಲಸ ಆಗಿರುತ್ತದೆ. 
ಕೆಲಸದ ಏಕಮಾನವನ್ನು ನ್ಯೂಟನ್-ಮೀಟರ್ (Newton-meter ಅಥವಾ N-m)  ಅಲ್ಲಿ  ಹೇಳಲಾಗುತ್ತದೆ.  ಇದು ಅಳತೆ/ಪ್ರಮಾಣದಲ್ಲಿ ಜೌಲ್ ಗೆ ಸಮವಾದರೂ, ತಿರುಗುಬಲ (Torque) ಕ್ಕೆ ಉಪಯೋಗಿಸುವ ಮಾನಕವಾದ್ದರಿಂದ ಗೊಂದಲ ಉಂಟುಮಾಡಬಹುದು.
SI ಅಲ್ಲದ ಕೆಲಸದ ವಿವಿಧ ಏಕಮಾನಗಳಿವೆ. ಕಿಲೋ ವ್ಯಾಟ್-ಗಂಟೆ (kW-hour), ಲೀಟರ್-ಅಟ್ಮೋಸ್ಪೀರ್, hp-hour ಇತ್ಯಾದಿ. ಕೆಲಸ ಮತ್ತು ಉಷ್ಣತೆ ಒಂದೇ ಭೌತಿಕ ಆಯಾಮ ಹೊಂದಿರುವುದರಿಂದ, ಕೆಲವೊಮ್ಮೆ ಉಷ್ಣತೆಗೆ ಬಳಸಲಾಗುವ ಮಾನಕಗಳಾದ ಕ್ಯಾಲೋರಿ, ಥೆರ್ಮ್, BTU ಗಳನ್ನು ಕೆಲಸಕ್ಕೆ ಬಳಸಲಾಗುತ‍್ತದೆ.

ಕೆಲಸ ಮತ್ತು ಶಕ್ತಿ
ಒಂದು ಸ್ತಿರ ಬಲ F ಅನ್ನು ಒಂದು ಬಿಂದುವಿನ ಮೇಲೆ ಪ್ರಯೋಗಸಿದಾಗ, ಬಲ ಪ್ರಯೋಗಿಸಿದ ದಿಕ್ಕಿನಲ್ಲೇ ಅದು s ಸ್ಥಾನಪಲ್ಲಟ (ಗಮನಿಸಿ ಸ್ಥಾನ ಅಲ್ಲ) ಆಗಿದ್ದರೆ, ಆಗಿರುವ ಕೆಲಸ W ಅನ್ನು ಈ ಕೆಳಗಿನಂತೆ ಬರೆಯಬಹುದು:

ಉದಾಹರಣೆಗೆ, ೧೫ ನ್ಯೂಟನ್‍ಗಳಿರುವ ಒಂದು ಬಲವನ್ನು () ಒಂದು ಬಿಂದುವಿನ ಮೇಲೆ ಪ್ರಯೋಗಿಸಿದಾಗ ಅದು ೨ ಮೀಟರ ಚಲಿಸಿದರೆ (), ಅಗ ಅಗಿರುವ ಕೆಲಸ ೩೦ ಜೌಲ್   ಆಗಿರುತ್ತದೆ. ಒಬ್ಬ ವ್ಯಕ್ತಿ ೧.೫kg ಇರುವ ಒಂದು ವಸ್ತುವನ್ನು (‍F=ma, 1.5x10m/s2),  ೨ ಮೀಟರ (ಹೆಚ್ಚು ಕಢಿಮೆ ತನ್ನ ಎತ್ತರಕ್ಕೆ) ಎತ್ತರಕ್ಕೆ ಎತ್ತಲು ಗುರತ್ವಾಕರ್ಷಣೆಗೆ ವಿರುದ್ಧವಾಗಿ ಮಾಡಿದ ಕೆಲಸ ೩೦ ಜೌಲ್ ಗಳು. ಆ ವ್ಯಕ್ತಿಯು ಎರಡು ಪಟ್ಟು ಬಾರವಾದ ವಸ್ತು ಎತ್ತಲು, ಅಥವಾ ಎರಡು ಪಟ್ಟು ಎತ್ತರ ಎತ್ತಲು  ಎರಡ ಪಟ್ಟು ಕೆಲಸ ಮಾಡಬೇಕಾಗುತ್ತದೆ.
ಕಲಸವು  ಶಕ್ತಿಗೆ ಹತ್ತಿರ ಸಂಬಂಧಿಸದ್ದಾಗಿದೆ. ಉಂಟಾದ ಉಷ್ಣತೆಯಿಂದ ವ್ಯವಸ್ತೆ ಮಾಡಿದ ಕೆಲಸವನ್ನು ಕಳೆದರೆ ಅದು ಒಟ್ಟು ವ್ಯವಸ್ತೆಯ ಆಂತರಿಕ ಶಕ್ತಿಗೆ ಸಮನಾಗಿರುತ್ತದೆlaw of conservation of energy (see the first law of thermodynamics),

ಇಲ್ಲಿ  ಉಷ್ಣತೆ (Q) and ಕೆಲಸ  (W) ದಲ್ಲಿ ಆದ ಸಣ್ಣ ವ್ಯತ್ಯಾಸ ಸೂಚಿಸುತ್ತದೆ.

ಕೆಲಸ ಮತ್ತು ಪ್ರಚ್ಛನ್ನ ಶಕ್ತಿ

ಉಲ್ಲೇಖಗಳು

ಭೌತಶಾಸ್ತ್ರ
ಕೋಫ಼್ತಾ

ಕೋಫ಼್ತಾ ಒಂದು ಬಗೆಯ ಮಾಂಸದುಂಡೆ ಅಥವಾ ಮಾಂಸತುಂಡು ಮತ್ತು ಅಫ಼್ಘಾನ್, ಭಾರತೀಯ, ಇರಾನೀ, ಪಾಕಿಸ್ತಾನಿ ಮುಂತಾದ ಪಾಕಪದ್ಧತಿಗಳಲ್ಲಿ ಒಂದು ಜನಪ್ರಿಯ ಖಾದ್ಯವಾಗಿದೆ. ಅತ್ಯಂತ ಸರಳ ರೂಪದಲ್ಲಿ, ಕೋಫ಼್ತಾಗಳು ಸಂಬಾರ ಪದಾರ್ಥಗಳು ಹಾಗೂ/ಅಥವಾ ಈರುಳ್ಳಿಗಳೊಂದಿಗೆ ಮಿಶ್ರಣಮಾಡಿದ ಕೊಚ್ಚಿದ ಅಥವಾ ರುಬ್ಬಿದ ಮಾಂಸದ ಉಂಡೆಗಳನ್ನು- ಸಾಮಾನ್ಯವಾಗಿ ಗೋಮಾಂಸ, ಚಿಕನ್, ಹಂದಿಮಾಂಸ ಅಥವಾ ಕುರಿಮಾಂಸ ಹೊಂದಿರುತ್ತವೆ. ಭಾರತದಲ್ಲಿ, ಸಸ್ಯಾಹಾರಿ ವಿಧಗಳು ಆಲೂಗಡ್ಡೆ, ಸೋರೆಕಾಯಿ, ಪನೀರ್ ಅಥವಾ ಬಾಳೆಯಿಂದ ತಯಾರಿಸಲಾದ ಕೋಫ಼್ತಾಗಳನ್ನು ಒಳಗೊಂಡಿವೆ. ಭಾರತದಲ್ಲಿ ಕೋಫ಼್ತಾಗಳನ್ನು ಸಾಮಾನ್ಯವಾಗಿ ಮಸಾಲೆಭರಿತ ಕರಿ/ಗ್ರೇವಿಯಲ್ಲಿ ಬೇಯಿಸಿ ಬಡಿಸಲಾಗುತ್ತದೆ ಮತ್ತು ಅನ್ನ ಅಥವಾ ಭಾರತೀಯ ಬ್ರೆಡ್‍ಗಳೊಂದಿಗೆ ತಿನ್ನಲಾಗುತ್ತದೆ. ಟರ್ಕಿದೇಶದಲ್ಲಿ ಇನ್ನೂರು ತೊಂಬತ್ತೊಂದು ತರದ ಕೋಫ್ತಾಗಳಿವೆ. ಚುಟ್ಟ ಆಕಾರದ ಕೋಫ್ತಾಗಳನ್ನು ಅರಬ್‍ನಲ್ಲಿ ತಯಾರಿಸುತ್ತಾರೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ವಡಾ ಪಾವ್

ವಡ ಪಾವ್ ಭಾರತದ ರಾಜ್ಯವಾದ ಮಹಾರಾಷ್ಟ್ರಕ್ಕೆ ಸ್ಥಳೀಯವಾದ ಒಂದು ಸಸ್ಯಹಾರಿ ತ್ವರಿತ ಆಹಾರ ಖಾದ್ಯ. ಅದು ಮುಂಬೈನಲ್ಲಿ ಅಗ್ಗವಾದ ಬೀದಿ ಆಹಾರವಾಗಿ ಹುಟ್ಟಿಕೊಂಡಿತು, ಆದರೆ ಈಗ ಭಾರತದಾದ್ಯಂತ ಮಳಿಗೆಗಳು ಮತ್ತು ರೆಸ್ಟೊರೆಂಟ್‍ಗಳಲ್ಲಿ ಮಾರಾಟಕ್ಕಿಡಲಾಗುತ್ತಿದೆ. ಬೇಯಿಸಿದ ಹಿಸುಕಿದ ಆಲೂಗಡ್ಡೆಗಳಿಗೆ ಮಸಾಲೆಗಳನ್ನು ಸೇರಿಸಲಾಗುತ್ತದೆ, ಸಾಮಾನ್ಯವಾಗಿ ಮೆಣಸಿನಕಾಯಿಗಳು, ಬೆಳ್ಳುಳ್ಳಿ, ಇಂಗು, ಅರಿಶಿನ, ಸಾಸಿವೆ, ಆದರೆ ಇವು ಬದಲಾಗಬಹುದು. ಈ ಮುದ್ದೆಯನ್ನು ನಂತರ ಕಲಸಿದ ಕಡಲೆ ಹಿಟ್ಟಿನಿಂದ ಲೇಪಿಸಿ ಎಣ್ಣೆಯಲ್ಲಿ ಕರಿಯಲಾಗುತ್ತದೆ. ಕರಿದ ಪಣಿಯಾರವನ್ನು ಬ್ರೆಡ್ ಬನ್‍ನಲ್ಲಿ ಒಂದು ಅಥವಾ ಹೆಚ್ಚು ಚಟ್ನಿಗಳೊಂದಿಗೆ ಬಡಿಸಲಾಗುತ್ತದೆ.

ಅರ್ಥ
ವಡ ಎಂಬುವುದು ಮರಾಠಿ ಪದದ ಬಟಾಟ ವಡ ಎಂಬ ಪದದಿಂದ ಬಂದಿದೆ ಅಂದರೆ ಆಲೂಗಡ್ಡೆ ಪನಿಯಾಣ ಎಂದರ್ಥ.ಪಾವ್ ಎನ್ನುವುದು ಪೋರ್ಚುಗೀಸ್ ಪದದ ಪಾವೊ ಎಂಬ ಪದವಾಗಿದೆ,ಅಂದರೆ ಬ್ರೆಡ್ ಎಂದರ್ಥ. 

ಖಾದ್ಯ, ತಿನಿಸು
ಕಕ್ಷಾವೇಗ

ವಸ್ತುಗಳು ಒಂದೇ ರೀತಿಯಲ್ಲಿ ವೃತ್ತಾಕಾರದಲ್ಲಿ ಭೂಮಿಯ ಸುತ್ತ ಒಂದು ನಿರ್ಧಿಷ್ಟ ದೂರದಲ್ಲಿ ಸುತ್ತಿದರೆ ಆ ವಸ್ತುಗಳು ಕಕ್ಷೆ(Orbit)ಲ್ಲಿದೆ ಎನ್ನಲಾಗುತ್ತದೆ. ಆ ಕಕ್ಷೆಯಲ್ಲಿ ಸುತ್ತವ ವಸ್ತುವಿಗೆ ಬೇಕಾದ ವೇಗವು, ಭೂಮಿಯಿಂದ ಇರುವ ದೂರದ ಮೇಲೆ ಅವಲಂಬಿತವಾಗಿರುತ್ತದೆ. ಸರಿಯಾದ ವೇಗದಲ್ಲಿದ್ದಾಗ ಮಾತ್ರ ಆ ವಸ್ತುವು ಭೂಮಿಯಿಂದ ಇರುವ ನಿರ್ಧಿಷ್ಟ ದೂರವನ್ನು ಕಾಪಾಡಿಕೊಳ್ಳುತ್ತದೆ. ಈ ವೇಗವನ್ನು ಕಕ್ಷಾವೇಗ ಎಂದು ಕರೆಯುತ್ತಾರೆ, ಮತ್ತು ಇದರ ಗಣಿತ ಸೂತ್ರವು ವಿಶ್ವ ಗುರುತ್ವ ಸ್ತಿರ ಸಂಖ್ಯೆ (Universal Gravitational Constant) G ಅನ್ನು ಒಳಗೊಂಡಿರುತ್ತದೆ.

ಭೌತಶಾಸ್ತ್ರ
ಬ್ರೆಡ್ ರೋಲ್

ರೋಲ್ (ಸಾದಾ ಅಥವಾ ಬೆಣ್ಣೆಯ ಜೊತೆಗೆ ತಿನ್ನಲಾಗುವ) ಉಟದ ಜೊತೆಖಾದ್ಯವಾಗಿ ಬಡಿಸಲಾಗುವ ಒಂದು ಚಿಕ್ಕ, ಅನೇಕವೇಳೆ ದುಂಡನೆಯ ಬ್ರೆಡ್‍ನ ತುಂಡು. ರೋಲ್ಅನ್ನು ಇಡಿಯಾಗಿ ಅಥವಾ ಅಡ್ಡಡ್ಡವಾಗಿ ಕತ್ತರಿಸಿ ಎರಡೂ ಅರ್ಧಬಾಗಗಳ ನಡುವೆ ಹೂರಣವನ್ನು ತುಂಬಿ ಬಡಿಸಬಹುದು ಮತ್ತು ತಿನ್ನಬಹುದು. ರೋಲ್‍ಗಳನ್ನು ಸಾಮಾನ್ಯವಾಗಿ ಬ್ರೆಡ್‍ನ ಹೋಳುಗಳನ್ನು ಬಳಸಿ ತಯಾರಿಸಲಾಗುವ ಖಾದ್ಯವನ್ನು ಹೋಲುವ ಸ್ಯಾಂಡ್‍ವಿಚ್‍ಗಳನ್ನು ತಯಾರಿಸಲೂ ಬಳಸಲಾಗುತ್ತದೆ.
ಖಾದ್ಯ, ತಿನಿಸು
ತುಂತುರು- ಮಕ್ಕಳ ಪಾಕ್ಷಿಕ ಪತ್ರಿಕೆ

ತುಂತುರು ಪ್ರಮುಖ ಕನ್ನಡ ದ್ವೈಮಾಸಿಕ ಮಕ್ಕಳ ಪತ್ರಿಕೆಯಾಗಿದೆ, ಇದು ಕರ್ನಾಟಕದಲ್ಲಿ ಪ್ರಕಟವಾಗಿದೆ, ಇದು ಭಾರತದ ಮಣಿಪಾಲದಲ್ಲಿ ತನ್ನ ಪ್ರಧಾನ ಕಛೇರಿಯನ್ನು ಹೊಂದಿದೆ.

ಕಳೆದ ಕೆಲವು ವರ್ಷಗಳಿಂದ, ಸಂಧ್ಯಾ ಪೈ ಅವರು ಪತ್ರಿಕೆಯ ವ್ಯವಸ್ಥಾಪಕ ಸಂಪಾದಕರಾಗಿದ್ದಾರೆ.

ಕೋವಿಡ್-19 ಕಾರಣದಿಂದಾಗಿ ಪತ್ರಿಕೆಯು ಮೂರು ವರ್ಷಗಳಿಂದ ಮುದ್ರಣದಿಂದ ಹೊರಗಿದೆ.

ಇತಿಹಾಸ 
ಮಣಿಪಾಲ್ ಮೀಡಿಯಾ ನೆಟ್‌ವರ್ಕ್ ಲಿಮಿಟೆಡ್‌ನಿಂದ ನಿಯತಕಾಲಿಕವನ್ನು ಜನವರಿ 2000 ರಲ್ಲಿ ಪ್ರಾರಂಭಿಸಲಾಯಿತು. (MMNL).

ಸಹೋದರಿ ಪ್ರಕಟಣೆಗಳು 

 ರೂಪತಾರಾ, ಕನ್ನಡ ಮಾಸಿಕ ಚಲನಚಿತ್ರ ಪತ್ರಿಕೆ
 ತರಂಗ, ಕನ್ನಡ ಸಾಪ್ತಾಹಿಕ ಕೌಟುಂಬಿಕ ಆಸಕ್ತಿಯ ಪತ್ರಿಕೆ
 ತುಷಾರ, ಕನ್ನಡ ಮಾಸಿಕ ಸಾಹಿತ್ಯ ಪತ್ರಿಕೆ
 ಉದಯವಾಣಿ, ಕನ್ನಡ ದಿನಪತ್ರಿಕೆ

ಸಹ ನೋಡಿ 
ಉದಯವಾಣಿ

ಉಲ್ಲೇಖಗಳು
ಸಾವೆರ ಹೋಟೆಲ್

ಸಾವೆರ 11 ಅಂತಸ್ತಿನ ನಾಲ್ಕು ಸ್ಟಾರ್ ಹೋಟೆಲ್ ಭಾರತದ ಚೆನೈನಾ ಮೈಲಾಪೊರ ದಲ್ಲಿ  ಇದೆ. ಹೋಟೆಲ್ ಎರಡು ಘಟಕಗಳನ್ನು ಹೊಂದಿದೆ, ಹೈದರಾಬಾದ್ನಲ್ಲಿ ವಾಲ್ನಟ್ ಹೋಟೆಲ್, ಮತ್ತು ಬೆಂಗಳೂರಿನಲ್ಲಿ ಲೋಟಸ್ ಪಾರ್ಕ್ ಎಂದು ಇದೆ.

ಇತಿಹಾಸ
ಹೋಟೆಲ್ 1965 ರಲ್ಲಿ ಸಹಭಾಗಿ ಸಂಸ್ಥೆಯಾಗಿ, ಮೈಲಾಪೊರದಲ್ಲಿ ಸರಿಸುಮಾರು 5,000 ಚದರ ಮೀಟರ್ ಅಳತೆಯ  ಭೂಮಿಯನ್ನು ವಸತಿ ಮತ್ತು ಹೋಟೆಲ್ ಉದ್ಯಮದಲ್ಲಿ ಗಣನೀಯವಾದ ಅನುಭವವಿರುವ,  ತನ್ನ ಪ್ರವರ್ತಕರು, ಎ ವೆಂಕಟಕೃಷ್ಣ ರೆಡ್ಡಿ, ಎಂ ರಾಮರಾಘವ ರೆಡ್ಡಿ ಮತ್ತು ಎ ಶ್ಯಾಮಸುಂದರ ರೆಡೀ ಅವರು ನಗರದ ಒಂದು ಅವಿಭಾಜ್ಯ ಪ್ರದೇಶದಲ್ಲಿ 20 ಕೊಠಡಿಗಳ ಮತ್ತು ರೆಸ್ಟೋರೆಂಟ್ ಒಳಗೊಂಡಿರುವ ಹೋಟೆಲ್ ನಿರ್ಮಿಸಲು ಪ್ರಾರಂಭಿಸಿದರು.  1969 ರಲ್ಲಿ, ಪ್ರವರ್ತಕರು ತಮ್ಮ ಬೆಳೆಯುತ್ತಿರುವ ವ್ಯಾಪಾರ ಅಗತ್ಯಗಳಿಗೆ ಹೊಂದುವಂತೆ 'ಸಾವೆರ ಹೊಟೇಲ್ ಪ್ರೈವೇಟ್ ಲಿಮಿಟೆಡ್' ಎಂಬ ಹೆಸರಿನ ಅಡಿಯಲ್ಲಿ ಕಂಪನಿಯೊಂದನ್ನು ಆರಂಭಿಸಿದರು. 1971 ರಲ್ಲಿ ಪಾಲುದಾರಿಕೆ ಕಾಳಜಿ ತರುವಾಯ ಮೂಲ ಹೋಟೆಲ್ ಸುತ್ತ ಭೂಮಿಯ 4.684 ಚದರ ಮೀಟರ್ ವಶಪಡಿಸಿಕೊಳ್ಳಲಾಗಿತ್ತು ಸಾವೆರ ಹೊಟೇಲ್ ಪ್ರೈವೇಟ್ ಲಿಮಿಟೆಡ್ ತನ್ನ ಭೂಮಿ, 1,757 ಚದರ ಮೀಟರ್ ಮಾರಾಟಮಾಡಲಾಯಿತು. ಕಂಪನಿಯು ಕಾರ್ಯಾಚರಣೆಗಳನ್ನು ಆರಂಭಿಸಿದಾಗ 1972 ರಲ್ಲಿ, 125 ಕೊಠಡಿಗಳನ್ನು ಹೋಟೆಲ್‌ಗೆ ಸೇರಿಸಲಾಯಿತು ಮತ್ತು ಮೂಲ 20 ಕೊಠಡಿ ಹೋಟೆಲ್ನ ಕಚೇರಿ ಮತ್ತು ಕಾನ್ಫರೆನ್ಸ್ ಕೊಠಡಿಯನ್ನು ನಿರ್ಮಿಸಲು ಪರಿವರ್ತಿಸಲಾಗಿತ್ತು. ಈಜುಕೊಳ ದಂತಹ ಐಷಾರಾಮಿ ಭಾಗಗಳು ಈಗಾಗಲೇ ಹೋಟೆಲ್‌ನಲ್ಲಿ ನಿರ್ಮಿಸಲಾಗಿತ್ತು, ಇಂತಹ ಸವಲತ್ತುಗಳು ಅಂದಿನ ದಿನಗಳಲ್ಲಿ ನಗರದಲ್ಲಿ ಹೋಟೆಲ್ ಉದ್ಯಮದಲ್ಲಿ ಸಾಮಾನ್ಯವಾದುದ್ದಾಗಿರಲಿಲ್ಲ ಇದು ಕಲ್ಪನೆಯನ್ನು ನಿರ್ಮಾಣ ಮಾಡಿತ್ತು. 1975 ರಲ್ಲಿ ಮಿನಾರ್ ರೆಸ್ಟೋರೆಂಟ್, ಮೊಘಲಾಯ್ ಆಹಾರ ಸೇವೆಯ ವಿಶೇಷ ರೆಸ್ಟೋರೆಂಟ್ ತೆರೆಯಲ್ಪಟ್ಟಿತು.
1978 ರಲ್ಲಿ, ಪಲ್ಲವಿ ಥಿಯೇಟರ್, ಆಡಿಯೋ ವಿಷುಯಲ್ ಸೌಲಭ್ಯಗಳನ್ನು ಸಭಾಂಗಣದಲ್ಲಿ ಮತ್ತು 35 ಎಂಎಂ ಪ್ರೊಜೆಕ್ಟರ್ ನಿಯೋಜಿಸಲಾಯಿತು. 1982 ರಲ್ಲಿ, ಸರ್ಕ್ಯೂಟ್ ಟೆಲಿವಿಷನ್ ಸೆಟ್ ಹೋಟೆಲ್ನಾ ಎಲ್ಲಾ 125 ಕೊಠಡಿಗಳಲ್ಲಿ ಒದಗಿಸಲಾಗಿತ್ತು . ಬಿದಿರು ಬಾರ್ ಎಂಬ ಸಂಪೂರ್ಣವಾಗಿ ನವೀಕರಿಸಲಾಡಾ ಪರವಾನಿಗೆ ಕೊಠಡಿಯನ್ನು 1985ರಲ್ಲಿ ನೆಲಮಾಳಿಗೆಯಿಂದ ಮೊದಲನೇ ಅಂತಸ್ತಿಗೆ ವರ್ಗೀಕರಿಸಲ್ಳಾಯಿತು. ಸಭಾಂಗಣ ಬಳಕೆ ಬದಲಾಗಿ ಬಂದ ಕಾಂಪ್ಯಾಕ್ಟ್ ಕಾನ್ಫರೆನ್ಸ್ ಮಂದಿರಗಳ ಪ್ರವೃತ್ತಿಗೆ ಅನುಸಾರ , ಪಲ್ಲವಿ ಥಿಯೇಟರ್ ಸಂಪೂರ್ಣವಾಗಿ ನವೀಕರಿಸಲಾಯಿತು ಮತ್ತು 1991 ರಲ್ಲಿ ಒಂದು ಕಾನ್ಫರೆನ್ಸ್ ಹಾಲ್ ತೆರೆಯಲಾಯಿತು. 1992 ರಲ್ಲಿ ಸಿಹಿ ಟಚ್ಎಂಬ, ಒಂದು ಪೇಸ್ಟ್ರಿ ಅಂಗಡಿ ಆರಂಭಿಸಿದರು. 
ಪಾಲುದಾರಿಕೆ ಮತ್ತು ಪಾಲುದಾರಿಕೆ ಕಾಳಜಿ ಮತ್ತು ಕಂಪನಿ 1985, ರವರೆಗೆ ಏಕಕಾಲದಲ್ಲಿ ಅಸ್ತಿತ್ವದಲ್ಲಿತ್ತು ಮತ್ತು ಪಾಲುದಾರಿಕೆ ಕರಗಿದ ಸಂಧರ್ಬದಲ್ಲಿ ಸಾವೆರ ಎಂಟರ್ಪ್ರೈಸಸ್ ಲಿಮಿಟೆಡ್ ಪಾಲುದಾರಿಕೆ ಕಾಳಜಿ ಎಲ್ಲಾ ಸ್ವತ್ತುಗಳ ವಹಿಸಿಕೊಂಡರು. 2007 ರಲ್ಲಿ ಕಂಪನಿಯು ಸಾವೆರ ಇಂಡಸ್ಟ್ರೀಸ್ ಲಿಮಿಟೆಡ್ ಗೆ ಸಾವೆರ ಹೊಟೇಲ್ ಲಿಮಿಟೆಡ್ ಅದರ ಹೆಸರನ್ನು ಬದಲಾಯಿಸಿಕೊಂಡಿತು

ಹೋಟೆಲ್ 
ಹೋಟೆಲ್, ಪಿಯಾನೋ ಎಂಬ ಬಹು ತಿನಿಸು ರೆಸ್ಟೋರೆಂಟ್, ಮಾಲ್ಗುಡಿ, ಕರಿ ಟೌನ್, ಬೇ 146, ಬಿದಿರು ಬಾರ್ ಎಂಬ ದಕ್ಷಿಣ ಭಾರತೀಯ ರೆಸ್ಟೋರೆಂಟ್, ಬ್ರೂ ರೂಮ್ ಮತ್ತು ಕೇಕ್ ಅಂಗಡಿ ಬೇಕರ್ಸ್ ಬಾಸ್ಕೆಟ್ ಎಂಬ ಏಳು ಆಹಾರ ಮತ್ತು ಪಾನೀಯ ಸ್ಥಳಗಳಲ್ಲಿ ಒಳಗೊಂಡಿದೆ. ಹೋಟೆಲ್ 10 ಸಭಆ ಸ್ಥಳಗಳನ್ನು ಹೊಂದಿದೆ.
ಹೋಟೆಲ್ ಆತಿಥ್ಯ ಉದ್ಯಮದಲ್ಲಿ ವೃತ್ತಿಜೀವನದ ಕಡೆಗೆ ವಿದ್ಯಾರ್ಥಿಗಳು ಮಾರ್ಗದರ್ಶನ ಸ್ಥಾಪಿಸಲಾಯಿತು ಸಾವೆರ ಹೋಟೆಲ್ ಅಕಾಡೆಮಿ ಎಂಬ ಕಾರ್ಪೊರೇಟ್ ಸಾಮಾಜಿಕ ಜವಾಬ್ದಾರಿ ಘಟಕ ಹೊಂದಿದೆ.

ಘಟನೆಗಳು
ಡಿಸೆಂಬರ್ 2007 ರಲ್ಲಿ 31, ತಾತ್ಕಾಲಿಕ ನೃತ್ಯ ಮಹಡಿ, ಹೊಸ ವರ್ಷದ ಮುನ್ನಾದಿನದ ಸಂಭ್ರಮಕ್ಕಾಗಿ, ಈಜುಕೊಳಡಾ ಮೇಲೆ ಸ್ಥಾಪಿಸಲಾಗಿತ್ತು.  ಮುರಿದು ಬಿದ್ದು ಮೂವರು ಮರಣ ಹೊಂದಿದರು ಮತ್ತು ಇಬ್ಬರು ಗಾಯಗೊಂಡರು,

ಉಲ್ಲೇಖಗಳು
ವಿಜಯಕಲಾ

ವಿಜಯಕಲಾ ಕನ್ನಡದ ಚಲನಚಿತ್ರ ಮತ್ತು ರಂಗಭೂಮಿ ಕಲಾವಿದೆ
. ಉತ್ತರ ಕರ್ನಾಟಕದ ನಾಟಕ ಕಂಪೆನಿಗಳ ಮೂಲಕ ರಂಗಭೂಮಿಯಲ್ಲಿ ಅಪಾರ ಯಶಸ್ಸು ಗಳಿಸಿದ್ದ ವಿಜಯಕಲಾ ಸುಮಾರು ೫೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದರು. ೭೦ ಮತ್ತು ೮೦ರ ದಶಕದಲ್ಲಿ ಕನ್ನಡ ಚಿತ್ರರಂಗದಲ್ಲಿ ಸಕ್ರಿಯರಾಗಿದ್ದ ವಿಜಯಕಲಾ ಅವರ ಪ್ರಮುಖ ಚಿತ್ರಗಳೆಂದರೆ ಮಗ ಮೊಮ್ಮಗ(೧೯೭೪), ಯಾರು ಹಿತವರು (೧೯೭೬) ಮತ್ತು ತೀರದ ಬಯಕೆ(೧೯೮೧).

ವೃತ್ತಿ ಜೀವನ
ಕಲ್ಯಾಣಿ(೧೯೭೧) ಮತ್ತು ತ್ರಿವೇಣಿ(೧೯೭೨) ಮುಂತಾದ ಚಲನಚಿತ್ರಗಳಲ್ಲಿ ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ ವಿಜಯಕಲಾ ಮಗ ಮೊಮ್ಮಗ(೧೯೭೪) ಚಿತ್ರದಲ್ಲಿ ದ್ವಿಪಾತ್ರದಲ್ಲಿ ಕಾಣಿಸಿಕೊಂಡಿದ್ದರು. ತಾಯಿ ಮತ್ತು ಮಗಳ ಪಾತ್ರಗಳಲ್ಲಿ ಇವರ ಅಭಿನಯ ಗಮನಾರ್ಹವಾಗಿತ್ತು. ವಿಜಯಕಲಾ ನಾಯಾಕಿಯಾಗಿ ಅಭಿನಯಿಸಿದ ಪ್ರಮುಖ ಚಿತ್ರಗಳೆಂದರೆ ಆಶೀರ್ವಾದ(೧೯೭೫), ಯಾರು ಹಿತವರು(೧೯೭೬) ಮತ್ತು ತೀರದ ಬಯಕೆ(೧೯೮೧). ಪ್ರಖ್ಯಾತ ನಿರ್ದೇಶಕ ಸಿ.ವಿ.ಶಿವಶಂಕರ್ ಅವರ ನಿರ್ದೇಶನದ ಮಹಾತಪಸ್ವಿ(೧೯೭೭) ಮತ್ತು ಹೊಯ್ಸಳ(೧೯೭೮) ಚಿತ್ರಗಳಲ್ಲಿ ಅಚ್ಚುಕಟ್ಟಾಗಿ ಅಭಿನಯಿಸಿದ ವಿಜಯಕಲಾ ಪ್ರೇಮ ಮಂದಿರ(೧೯೮೪) ಮತ್ತು ಡೈಮಂಡ್ ಸಿಕ್ರೆಟ್ ಚಿತ್ರಗಳನ್ನು ಸ್ವತಃ ತಾವೇ ನಿರ್ಮಿಸಿ ನಿರ್ದೇಶಿಸಿದ್ದರು. ಚಿತ್ರಗಳು ನಿರೀಕ್ಷಿತ ಮಟ್ಟದ ಯಶಸ್ಸು ಕಾಣದಿದ್ದ ಕಾರಣಕ್ಕೆ ಚಿತ್ರರಂಗದಿಂದ ದೂರ ಸರಿದಿದ್ದರು.

ನಿಧನ
೨೦೧೩ರ ಸಪ್ಟೆಂಬರ್ ೩೦ರಂದು ಉಸಿರಾಟದ ತೊಂದರೆಯಿಂದ ನಿಧನರಾದರು.

ವಿಜಯಕಲಾ ಅಭಿನಯದ ಕೆಲವು ಚಿತ್ರಗಳು

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ವಿಜಯಲಕ್ಷ್ಮಿ ಸಿಂಗ್

ವಿಜಯಲಕ್ಷ್ಮಿ ಸಿಂಗ್ ೮೦ರ ಕನ್ನಡ ಚಲನಚಿತ್ರ ನಟಿ, ನಿರ್ಮಾಪಕಿ, ಸಿರ್ದೇಶಕಿ. ಕನ್ನಡ ಚಿತ್ರರಂಗದ ಹೆಸರಾಂತ ನಟಿ ಪ್ರತಿಮಾ ದೇವಿ ಮತ್ತು ನಿರ್ಮಾಪಕ ಶಂಕರ್ ಸಿಂಗ್ ಅವರ ಪುತ್ರಿ.

ಚಲನಚಿತ್ರ ನಟಿಯರು